Kamberi istakao zastavicu Albanije, Dačić mu tražio da je skloni – Tutinske Novine\nPoslanik Šaip Kamberi zatražio je izmjene Zakona o pravima i slobodama nacionalnih manjina i u “prilog tome” postavio zastavicu Albanije na poslaničku klupu ispred sebe. Na insistiranje predsjednika parlamenta Ivice Dačića morao je da je ukloni.\n“Danas se zastava Srbije slobodno vijori u Gračanici, Kumanovu…, gdje tamošnji Srbi uživaju svoja prava. U tome ne vidim ništa sporno, ali isto ne važi u Srbiji”, rekao je Kamberi.\n“Dok zastava Srbije može da se vijori na teritorijama drugih država, zastave drugih država ne mogu na teritoriji Srbije. Koja se poruka šalje na ovaj način”, upitao je Kamberi i dodao da rješenje nije u zabrani drugima, već ravnopravnosti, da i pripadnici manjina u Sbriji, kako je rekao, mogu da koriste svoje simbole.\nIzvadio je zatim zastavicu Srbije i rekao da ta zastava može da se vijori u Gračanici i na drugim mjestima na Kosovu i Metohiji, onda i zastavu Albanije, koju je zatim stavio na sto ispred sebe, uz opasku da bi ta zastava trebalo slobodno da se vijori u Preševu, Bujanovcu i Medveđi.\nU tome vidi razlog za izmjene Zakona o pravima i slobodama nacionalnih manjina u Srbiji i postavlja poslaničko pitanje da li će vlada pokrenuti taj postupak.\nDačić: Tolerancija na najvišem mogućem nivou.\nNa to je reagovao Dačić ističući da je tolerancija u Srbiji na najvišem mogućem nivou, ali je zamolio Kamberija da poštuje Poslovnik, koji ne dozvoljava unošenje bilo čega što nije dio skupštinskog marterijala, a naročito isticanje zastava drugih zemalja.\n“Tako da bih vas zamolio da sklonite zastavu Albanije, jer to nije zastava albanske nacionalne manjine u našoj zemlji. Ako to ne želite, onda ćemo zaista da napravimo pauzu”, rekao je Dačić.\nNa to je Kamberi uzvratio da je to učinio u skladu sa Zakonom o upotrebi zastave, grba i himne, ali da “ukoliko nema tolike tolerancije”…na šta je Dačić uzvratio da “nema tolerancije za kršenje Poslovnika”.\n“U redu”, rekao je Kamberi i uklonio zastavice sa svoje poslaničke klupe.\nKamberi i drugi put istakao zastavu\nMeđutim, u nastavku sjednice je Kamberi ipak rekao da u odgovarajućem zakonu piše da se u Srbiji može isticati zastava druge zemlje, ukoliko se uz nju postavi i zastava Srbije. Poštovao je, tvrdi, zakon a Dačićevo reagovanje nazvao je cenzurom.\nDačić se ponovo pozvao na Poslovnik parlamenta i naglasio da u njemu jasno piše da je u zgradu parlamenta zabranjeno unošenje i isticanje zastave strane države, osim u onim prostorijama koje su poslaničkim grupama dodijeljene na korišćenje.\n“Ne znam šta piše u drugim zakonima, ali znam šta jasno piše u Poslovniku i šta se smije u ovoj sali gdje se održavaju sjednice skupštine. Najljubaznije vas molim da poštujete Poslovnik i poruku o unutrašnjem miru”, poručio je Dačić Kamberiju.\nDačić je naveo da parlament jeste mjesto gdje svako ima pravo da kaže šta misli, iako ostali poslanici možda s tim nisu saglasni, te da je zadovoljan što se u parlamentu vode polemike o najtežim i najsloženijim temama.\n“Ipak, morate da budete svjesni da je ovo Skupština Srbije i da vi niste poslanik strane države i da se u tom smislu morate ponašati u skladu sa Poslovnikom koji uređuje rad u zgradi Narodne skupštine”, zaključio je Dačić.\nDačić je nakon toga rekao Kamberiju da mu je drago što nije istakao zastavu tzv. Kosova.\n“Drago mi je što ste istakli zastavu Srbije, što ne radite tako često, a s druge strane i pored toga što ste istakli zastavu Albanije, moram da kažem da mi je lakše što niste istakli zastavu Kosova, jer ipak to kazuje da ste i vi svjesni da kada se u Gračanici vije srpska zastava, da to nije zastava strane države, nego ove države Srbije”, rekao je Dačicć Kamberiju.\nDodao je da to govori bez bilo kakve zluradosti, već iz želje da se dijalog u parlametnu odvija i o najtežim temama.\nKraljevo: Lopovi oteli nekoliko hiljada evra iz menjačnice\nZbog problema sa kanalizacijom mještani Mura blokirali magistralu\nGeneralni sekretar NATO-a Stoltenberg razgovarao sa Vučićem i Kurtijem\nPorfirije u Beranama: Crkva nema ambiciju da zamijeni bilo koju stranku\nUrnebesan snimak: Saradnica jaše Draška Stanivukovića kao konja


Hyca | Hyca\nSpecifični građevinski radovi\nZa temelje izgradnje mi smo tu!\n(063) 213 074\nBrijanova 8/13, Kruševac\nU oblasti specifičnih građevinskih radova naša firma posluje još od 1995. godine. Za to vreme stekli smo mnogo dragocenog iskustva, koja se trudimo, ne samo da razvijemo već i što efikasnije iskoristimo zarad dobrobiti naših kupaca. Poslujemo godinama u oblasti Evrope i tokom vremena iza sebe dostigli smo mnogo uspeha u oblastima građevinarstva. Uočivši prednosti srpskog tržišta, otvorili smo Ogranak kompanije u Kruševcu 2005. godine i omogućili svim kupcima na Balkanu jednostavniji pristup našim uslugama.\nNaš tim je sastavljen od velikih eksperata iz oblasti građevine i ekonomije pa je samim tim kvalitet našeg rada zagarantovan. Svi inženjeri su nosioci odgovarajućih licenci, imaju visegodisnje iskustvo u oblasti project managment-a. Naši radnici su kvalifikovani i potkovani metodologijom svakog građeviskog poduhvata.\nTechnologije i vrste usluga\nTehnologija prskanog betona je način ugradnje betona uz pomoć komprimovanog vazduha koji izlazi u obliku mlaza.\nGeotehničko sidro je nosivi element pomoću kojeg se sile sa konstrukcije prenose u zemljište ili stensku masu.\nInjektiranje betona je jedna od najsavremenijih tehnologija koja omogućava popravku neispravnih betonskih konstrukcija.\nHyca D.O.O. je specijalizovano za bušenje i ugradnju ankera.\nIznajmljivanje kamiona sa rukom, dizalice, utovarne lopate.\nIznajmljivanje i transport\nU okviru naše kompanije u mogućnosti smo da obezbedimo drumski prevoz ili iznajmimo građevinsku mašinu, uključujući i kvalifikovano osoblje.\nU našem dugogodišnjem poslovanju\nmožemo da se pohvalimo značajnim referencama\nAutoput E-75 (koridor 10), Predejane, Srbija\nRekonstrukcija železničke deonice Beograd-Novi Sad, Čortanovci, Srbija\nPristanište “Portonovi”, Crna Gora\nPoslovanje tokom epidemije Covid-19\nUsled epidemije Korona virusa u 2019. godini kompletna privreda u Srbiji rezultirala je velikim padom. S obzirom na to da grana građevinarstva nekako odolevala, i pod uticajem epidemioloških mera propisanih od strane Vlade Srbije, mnoge srpske građevinske kompanije pretrpele su velike gubitke i otpuštanja kadrova. Zahvaljujući oblasti delatnosti koju izvršava firma f.Hyča naš napredak nije […]\nNova usluga u okviru kompanije Hyča\nPrevoz i/ili iznajmljivanje građevinskih mašina sa rukovaocem. U 2020. godini proširili smo lepezu usluga koje pruža naša kompanija. Uvrstivši u naš pogon još nekoliko građevinskih mašina (bageri, utovarivači, dizalice) omogućili smo našim kupcima i opciju prevoza i/ili iznajmljivanja građevinskih mašina sa kvalifikovanim rukovaocem. Sve naše mašine su savesno održavane i pružaju maksimalnu moguću sigurnost za […]\nNovootvorena kancelarija u Beogradu\nOd septembra 2020. godine kompanija f.Hyča Ogranak Kruševac otvorila je izdvojenu kancelariju u Beogradu. Možete nas posetiti u tržnom centru Piramida, Jurija Gagarina 149. lokal 48, na Novom Beogradu. Radno vreme kancelarije je od 8h-16h.\nU oblasti specifičnih građevinskih radova naša firma posluje još od 1995. godine. Za to vreme stekli smo mnogo dragocenog iskustva, koja se trudimo, ne samo da razvijemo već i što efikasnije iskoristimo zarad dobrobiti naših kupaca. Poslujemo godinama u oblasti Evrope i tokom vremena iza sebe dostigli smo mnogo uspeha u oblastima građevinarstva.\n+381 63 213 074\n© Copyright 2022. Izrada web sajta ATEC Technologies


јул 2015 - Filip Filipovic Oficijalni sajt\nFilip Filipovic logo Filip Filipovic vaterpolo, Water polo player\nUncategorized @sr Humanitarni rad Klupska takmičenja Reprezentacija Sve vesti Zanimljivosti Intervjui\nSrbija odbranila zlato na Olimpijskim igrama, Filip Filipović MVP olimpijskog turnira u Tokiju!\nSve vesti Reprezentacija\nVaterpolo reprezentacija Srbije odbranila je olimpijsko zlato osvojeno u Riju 2016. godine, pošto je u finalu olimpijskog turnira u Tokiju pobedila Grčku 13:10 (6:3, 2:4, 2:2, 3:1)! Pre toga je Srbija posle velikog preokreta u polufinalu porazila Španiju, dok je u četvrtfinalu bila bolja od Italije. Kapiten Vaterpolo reprezentacije Srbije,…\nFilip Filipović i Sonja Vasić nose zastavu Srbije na otvaranju Olimpijskih igara\nSve vesti Zanimljivosti\nZastavu Srbije ceremoniji na otvaranja Olimpijskih igara u Tokiju nosiće košarkašica Sonja Vasić i vaterpolista Filip Filipović, saopštio je danas Olimpijski komitet Srbije (OKS). Nakon što je Međunarodni olimpijski komitet (MOK) dao mogućnost nacionalnim komitetima da na Igrama u Tokiju državnu zastavu prvi put nose muški i ženski sportista, Izvršni…\nFilip Filipović novi igrač Olimpijakosa\nProslavljeni srpski vaterpolista i kapiten nacionalnog tima Srbije, Filip Filipović nastavlja karijeru u Grčkoj i u naredne dve godine braniće boje Olimpijakosa. Filipović je sezonu iza nas igrao za mađarski klub Solnoka sa kojim je ove sezone osvojio Kup Evrope i prvenstvo Mađarske, a u svojoj izuzetno bogatoj sportskoj krijeri…\nFilip Filipović i Solnok osvojili Kup Evrope\nSve vesti Klupska takmičenja\nMađarski Solnok, za koji nastupa srpski vaterpolista Filip Filipović, osvojio je Kup Evrope, pošto je posle dve odigrane utakmice u finalu bio bolji od OSC-a. U prvom meču bilo je 14:11 za ekipu Živka Gocića, dok se rival revanširao u Budimpešti i u regularnom delu utakmice je posle velike borbe…\nSolnok ubedljiv protiv Zvezde, finale Kupa Evrope je blizu\nVaterpolisti Solnoka pobedili su u Beogradu Crvenu zvezdu sa ubedljivih 20:12, u prvom meču polufinala Kupa Evrope, te su na taj način stigli na korak od plasmana u finale, iako se za sedam dana u Solnoku igra revanš. Loše su domaći igrali u odbrani, što je Solnok iskoristio i poveo…\nSolnok ubedljiv protiv Honveda pred derbi sa OSC-om\nPosle plasmana u polufinale Kupa Evrope, Solnok je nastavio trijumfalni niz i na domaćoj sceni, pošto je u 23. kolu Prvenstva Mađarske savladao Honved sa ubedljivih 18:8 i tako napravio odličnu uvertiru pred veliki derbi, koji igra u sredu u Budimpešti sa drugoplasiranim OSC-om. Solnok je posle dva i po…\nSolnok sačuvao prednost iz prvog meča, za finale Kupa Evrope sa Zvezdom\nVaterpolisti Solnoka plasirali su se u polufinale Kupa Evrope, pošto su u revanšu odigrali nerešeno 10:10 sa Radničkim iz Kragujevca. U prvom meču tim Živka Gocića bio je bolji rezultatom 14:12, pa se plasirao u polufinale, gde će igrati sa još jednim srpskim predstavnikom, Crvenom zvezdom. Mečevi sa crveno-belima su…\nSolnok slavio u Kragujevcu i stekao prednost pred revanš\nMađarski Solnok ostvario je pobedu u prvom četvrtfinalnom duelu Kupa Evrope, pošto je u sredu u Kragujevcu savladao Radnički rezultatom 14:12. Revanš se igra za sedam dana u Solnoku, a bolji tim će ostvariti plasman u polufinale, za koje se bore i Crvena zvezda, Dinamo Moskva, Sabadelj, OSC, HAVK Mladost…


Centri civilnih inicijativa (CCI) organizirali su u Sarajevu parlamentarnu debatu “Efekti Reformske agende na zapošljavanje, poslovnu klimu i konkurentnost“ s ciljem predstavljanja glavnih nalaza nedavno objavljenog izvještaja CCI-a “Stanje nacije” zakonodavnoj i izvršnoj vlasti Federacije BiH i Sarajevskog kantona, akademskoj zajednici, poslodavcima i sindikatima, kao i drugim relevantnim akterima Federacije BiH, kako bi se otvorio dijalog za doprinos provođenju reformi u Federaciji BiH, posebno u segmentu unaprjeđenja tržišta rada, poslovne klime i konkurentnosti tokom 2017. godine.\nZbog političke nestabilnosti i blokada, provedba Reformske agende je usporena i selektivna, te u većini oblasti još uvijek ne daje očekivane rezultate. Kumulativno posmatrano, za nivo države i entieteta, samo 46% mjera iz Reformske agende je realizirano. Vlada Federacije realizovala je 22 od planiranih 61 mjeru, ili 36%.Najviše mjera Vlada je realizovala u oblasti javnih finansija, a najmanje u oblasti poslovne klime. Realizacija kantonalnih akcionih planova u prosjeku je oko 20%, a od približno 50 planiranih mjera, tek nekolicina važnih mjera je realizirana.\nNalazi izvještaja pokazuju da je u BiH u posljednje dvije godine zaustavljen negativni trend na tržištu rada, a stopa nezaposlenosti je umanjena za 2-3%. Izraženo u apsolutnim brojevima, od donošenja Agende, registriranih zaposlenih je više za oko 15.000, a nezaposlenih je manje za oko 22.000. Prema podacima Federalnog Zavoda za zapošljavanje i Zavoda za statistiku, od donošenja Agende, u FBiH bilježimo oko 18.000 manje nezaposlenih i oko 13.000 više zaposlenih. Više od polovine radno sposobnog stanovništva nije na zvaničnom tržištu rada. Udio aktivne radne snage u ukupnom radno sposobnom stanovništvu je najniži Evropi i iznosi tek 46%.\nU prvih devet mjeseci 2016., direktna strana ulaganja u BiH iznose tek 81 milion KM ili 0,27% BDP-a, što je drastičan pad u odnosu na prethodne godine. Udio direktnih stranih investicija u BiH u posljednjih 5 godina kreće se u rasponu od 1,69 do 2,71% BDP-a, pri čemu će 2016. godina vjerovatno biti okončana s udjelom nižim od 1%.\nDug prema komercijalnim bankama u BiH dostigao je historijski maksimum od preko dvije milijarde KM. Zaduženost po stanovniku kontinuirano raste, a trenutno prosječno iznosi 3.370KM, pri čemu je zaduženost u RS viša za 80% ili 1932KM u odnosu na FBiH.\nZbog svega navedenog, reformama se mora pristupiti mnogo odgovornije, transparentnije, obuhvatnije, i ciljano na životni standard građana, a ne na ispunjavanje uslova za nova kreditna zaduženja. Strukturalne reforme u dokidanju sive ekonomije, enormne javne potrošnje i zaduživanja, uspostavljanju nezavisnog i efikasnog pravosuđa, te vladavine prava su prioritet svih prioriteta. Fokus reformi mora biti prebačen na jačanje institucija, jednakost pred zakonom i depolitizaciju javnog sektora.\nIzvještaj „Stanje nacije“ objavljuje se u sklopu kampanje „Posao narodu“, kojom CCI želi dati doprinos provođenju i efektivnosti reformi u BiH. Integralan Izvještaj „Stanje nacije“ i više informacija o kampanji nalazi se na adresi posaonarodu.ba***


Šef poljske diplomatije napisao članak kao odgovor Putinu - 01.07.2021, Sputnik Srbija\nŠef poljske diplomatije napisao članak kao odgovor Putinu\nMinistar spoljnih poslova Poljske Zbignev Rau pripremio je tekst kao odgovor na članak predsednika Rusije Vladimira Putina „Budimo otvoreni uprkos istoriji“ koji... 01.07.2021, Sputnik Srbija\nU svom članku za nemački list „Frankfurter algemajne cajtung“ poljski ministar piše da je Putin izneo svoj pogled na istoriju Drugog svetskog ratu.Rau ističe da Putin nije „istoričar- amater, nego lider države čiji se savremeni identitet gradi na veličanju carskih tradicija“.Osuda Nemačke zbog saradnje sa „Putinovom Rusijom“Rau se u svom članku osvrnuo i na projekat „Severni tok 2“, istakavši da će on prouzrokovati ogroman manjak bezbednosti na istočnom obodu NATO-a, ali da Nemačka nije svesna odgovornosti za saradnju sa „Putinovom Rusijom“.Prema njegovom mišljenju, važno je „još aktivnije nego pre“ štititi istočni obod NATO-a i Ukrajinu, koju on naziva „žrtvom ruske agresije“.„Poljska je spremna da tome da svoj doprinos“, ističe Rau.Kako je konstatovao, jedan od njegovih prethodnika na mestu ministra spoljnih poslova jednom je rekao da nemačka pasivnost plaši više nego nemačka snaga.„Danas se više plašim toga što Nemačkoj fali osećaj odgovornosti za posledice saradnje sa Putinovom Rusijom“, zaključuje Rau.Podsetimo, predsednik Rusije Vladimir Putin je 22. juna objavio autorski članak „Budimo otvoreni uprkos istoriji“u nemačkom listu „Cajt“, posvećenom 80. godišnjici napada nacista na SSSR. Rekao je da je danas celokupan sistem evropske bezbednosti degradirao, tenzije su u porastu, postoji novi rizik od izbijanja trke u naoružanju. Kako je istakao, Moskva se nadala da je kraj Hladnog rata predstavljao pobedu cele Evrope, međutim, desilo se to da je pobedila želja za širenjem NATO-a.Ruske vlasti su više puta saopštavale da pojedine evropske zemlje pokušavaju da izmene istoriju. Kako je rekao ranije predsednik Putin, stav Rusije ostaje nepromenjiv – ne može biti opravdanja za zločine nacističkih saučesnika, niti mogu zastareti. Takođe je rekao da je nedopustivo izjednačavati oslobodioce i okupatore.Pogledajte i šta je ruski predsednik Vladimir Putin poručio u obraćanju povodom Dana sećanja i tuge, koji Rusija obeležava 22. juna, na dan napada Hitlerove Nemačke na SSSR:Pročitajte još:\nevropa, svet, vesti, poljska, drugi svetski rat, vladimir putin, sssr, rusija\n11:23 01.07.2021 (Osveženo: 01:15 26.08.2021)\nMinistar spoljnih poslova Poljske Zbignev Rau pripremio je tekst kao odgovor na članak predsednika Rusije Vladimira Putina „Budimo otvoreni uprkos istoriji“ koji je objavljen povodom 80. godišnjice napada nacističke Nemačke na SSSR.\nU svom članku za nemački list „Frankfurter algemajne cajtung“ poljski ministar piše da je Putin izneo svoj pogled na istoriju Drugog svetskog ratu.\n„Sovjetski Savez se javlja isključivo u ulozi žrtve koju je napao Treći rajh, koja odbija napade napadača i zatim postaje navodno spasilac Evrope“, piše šef poljske diplomatije.\nRau ističe da Putin nije „istoričar- amater, nego lider države čiji se savremeni identitet gradi na veličanju carskih tradicija“.\nOsuda Nemačke zbog saradnje sa „Putinovom Rusijom“\nRau se u svom članku osvrnuo i na projekat „Severni tok 2“, istakavši da će on prouzrokovati ogroman manjak bezbednosti na istočnom obodu NATO-a, ali da Nemačka nije svesna odgovornosti za saradnju sa „Putinovom Rusijom“.\n„To dovodi Ukrajinu u stanje potpune nebezbednosti. Stoga se obraćam Nemcima i pozivam ih da shvate svoju odgovornost za odluke povezane sa 'Severnim tokom 2'“, piše Rau.\nPrema njegovom mišljenju, važno je „još aktivnije nego pre“ štititi istočni obod NATO-a i Ukrajinu, koju on naziva „žrtvom ruske agresije“.\n„Poljska je spremna da tome da svoj doprinos“, ističe Rau.\nKako je konstatovao, jedan od njegovih prethodnika na mestu ministra spoljnih poslova jednom je rekao da nemačka pasivnost plaši više nego nemačka snaga.\n„Danas se više plašim toga što Nemačkoj fali osećaj odgovornosti za posledice saradnje sa Putinovom Rusijom“, zaključuje Rau.\nPodsetimo, predsednik Rusije Vladimir Putin je 22. juna objavio autorski članak „Budimo otvoreni uprkos istoriji“\nu nemačkom listu „Cajt“, posvećenom 80. godišnjici napada nacista na SSSR. Rekao je da je danas celokupan sistem evropske bezbednosti degradirao, tenzije su u porastu, postoji novi rizik od izbijanja trke u naoružanju. Kako je istakao, Moskva se nadala da je kraj Hladnog rata predstavljao pobedu cele Evrope, međutim, desilo se to da je pobedila želja za širenjem NATO-a.\nRuske vlasti su više puta saopštavale da pojedine evropske zemlje pokušavaju da izmene istoriju. Kako je rekao ranije predsednik Putin, stav Rusije ostaje nepromenjiv – ne može biti opravdanja za zločine nacističkih saučesnika, niti mogu zastareti. Takođe je rekao da je nedopustivo izjednačavati oslobodioce i okupatore.


29. Jan 2001 16:42 (GMT+01:00)\nFond socijaldemokratske inicijative o korupciji\nGlavna poluga organizovanog kriminala\nNaše institucije su sad još slabije nego za vreme Miloševića, jer se zamenjuju ljudi na funkcijama. U pripremi zakon protiv korupcije\nBEOGRAD - Pošto je Jugoslavija prema poslednjim internacionalnim istraživanjima po korupciji u samom vrhu, naša država je osim toga što je ovaj problem stavila u nadležnost potpredsednika države, najavila i zakon protiv korupcije ili izmene postojećih zakona koje bi sankcionisale ovu kriminalnu granu.\nNenad Konstantinović iz Otporove Službe za uterivanje istine naglašava da je nova vlast ograničena, jer je nasledila korumpirani birokratski aparat.\n- Nemoguće je izboriti se sa korupcijom ukoliko se plate ne povećaju. Uloga nevladinih agencija je velika, a građani moraju da se privuku da pružaju otpor korupciji, jer ona trenutno postoji na svakom koraku - rekao je Konstantinović dodajući da Otpor predlaže uvođenje ombudsmana, "narodnog advokata" kojeg bi birao parlament, i najavio Otporovu kampanju protiv korupcije.\nOsim toga, formiran je Fond za socijaldemokratsku inicijativu (FoSDI) koji će se baviti ovom problematikom, ali najavljeno je i formiranje komisije protiv korupcije koja će najverovatnije biti parlamentarna.\n- Što je veća korupcija i zloupotreba vlasti, građani su siromašniji i obespravljeniji i prinuđeni da nude mito i za najmanju uslugu. Reformama u oblasti poreske politike, borbi protiv sive ekonomije, carinskoj službi, sudstvu i policiji, kao i lokalnim samoupravama, moguće je doći do uzornih institucija - rekao je dr Pavle Popović, predsednik FoSDI.\n- Pojava korupcija označava slabost državnih institucija, ali i same države. Naše institucije su sad još slabije nego za vreme Miloševića, jer se sad zamenjuju ljudi na funkcijama. Za suzbijanje korupcije neophodna je koalicija između državnog i nevladinog sektora i stvaranje nacionalnog programa za borbu protiv nje - rekao je juče na debati o borbi protiv ovog utemeljenog zla, dr Predrag Jovanović iz Evropskog pokreta u Srbiji dodajući da je nezaobilazno formiranje posebnih radnih grupa koje bi imale precizne rokove.\nDr Simeon Pobulić iz Socijaldemokratije naglasio je da je korupcija najveći neprijatelj dolasku međunarodnog kapitala, jer krupni biznis traži stabilnost i predvidljivost tržišta.\nPošto kriminal lako prelazi državne granice, neophodno je da u borbi učestvuju udruženja građana i poslovni krugovi, a da se kompanijama upravlja uz pomoć etičkih principa.\n- Najveću cenu korupcije plaćaju radnici, a rad, kao osnovna ljudska vrednost, se ne poštuje. Takođe, proces privatizacije mora da bude transparentan - naveo je Darko Marinković iz sindikata "Nezavisnost".\nPredrag Marković, izvršni direktor G17 plus: U sudstvu najveća "žabokrečina"\nKako je Savezna uprava carina namirivala plate novosadskom "Dnevniku"\nKako su "levi" radikali uzeli pravdu u svoje ruke\nSindikat prosvete "Nezavisnost" poziva Vladu na pregovore\nOtpor najavio "novi građanski patriotizam"\nLabus: Milošević neka sledi Plavšićevu\nPosle zabrane skupa u centru Podgorice: Moleban umesto protesta\nPatrijarh osveštava porodilište\nPropao pod u školi


Izvor: B92, 12.Okt.2017, 23:49\nAtina -- Poznatog atinskog advokata ubila su dvojica muškaraca u njegovoj kancelariji, a ubistvo je izazvalo šok i ogorčenje u tom gradu gde su takvi napadi retki.\nUbijeni advokat je proteklih nekoliko godina zastupao mnogobrojne optužene u slučajevima korupcije i takođe bio >> Pročitaj celu vest na sajtu B92 << veoma aktivan u Advokatskoj komori Atine.\nPredsednik opozicione Nove demokratije, Kirijakos Micotakis je izjavio da je "zgrožen" ubistvom istaknutog člana svoje partije i svog "dragog prijatelja".\nOn je otkazao sastanak u petak na kojem je trebalo da predstavi nov tim svoje stranke za odnose s javnošću. Predsednica takođe opozicione socijalističke stranke PASOK Fofi Genimata je osudila "brutalno i kukavičko ubistvo", dok je lider centrističke opozicione partije "Potami" koja osvaja teren, Stavros Teodorakis rekao da je zabrinut zbog ubistva "u mafijaškom stilu u srcu Atine".\nBeta: Advokat ubijen u svojoj kancelariji u Atini, šok u političkom vrhu Grčke\nN1 televizija: Dva muškarca ubila advokata u Atini\nNoviMagazin.rs: Atina: Advokat ubijen u svojoj kancelariji, šok u političkom vrhu


Fakulteti Fakultet za kulturu i turizam\nFakultet za kulturu i turizam (FKT) osnovan je 2014. godine kao dio Univerziteta Donja Gorica. FKT je nastao kao rezultat neminovnosti povezivanja turizma i kulture u maloj zemlji kakva je Crna Gora. Koncept kulturnog turizma sve je prisutniji u savremenim trendovima razvoja turističke ponude i tražnje u svijetu, što će svakako uticati i na razvoj crnogorskog turizma. Da li su mladi ljudi spremni da se suoče sa sve većim izazovom u oblasti valorizacije kulture i kulturnog nasljeđa?\nZvanično najbolja škola hotelskog menadžmenta na svijetu- Međunarodno hotelijerstvo i menadžment, Vatel, na Univerzitetu Donja Gorica\nAkademski studijski program Međunarodno hotelijerstvo i menadžment je osnovan u saradnji sa Azmont Investment grupacijom i Vatel International Business School for Hotel and Tourism Management u okviru Fakulteta za kulturu i turizam Univerziteta Donja Gorica.\nStudiranje na studijskom program Međunarodno hotelijerstvo i menadžment predstavlja kombinaciju univerzitetske teorije i stručne prakse koju realizuju brojni međunarodni i domaći stručnjaci iz oblasti turizma, hotelijerstva i menadžmenta. Studenti na ovaj način od samog početka studija bivaju smješteni u samo srce hotelske industrije, usvajajući znanja, vještine i kompetencije koje su im neophodne za uspješan rad u turističkoj i hotelskoj industriji. Osim prakse u Crnoj Gori, studentima se nude brojne mogućnosti obavljanja prakse u najpoznatijim hotelskim lancima širom svijeta, što igra ključnu ulogu u pripremi svršenih studenata ne samo za lokalno, već i za međunarodno tržište.\nOsnovane su u saradnji sa grupom univerziteta iz Kine. Ovaj program se zasniva na istraživanju kulture, istorije, filozofije i ekonomije države koja ima najveću ekonomsku snagu na svijetu. Kineske studije se fokusiraju na istraživanju moderne Kine u globalnom i istorijskom kontekstu, a globalni uticaj Kine će rasti u godinama koje slijede. Posebno kroz implementaciju Belt and Road inicijative. Svi studenti kineskih studija će biti učesnici programa razmjene, koji će uključivati boravak na nekom od Univerziteta u Kini u trajanju od najmanje jednog semestra.\nMeđunarodno hotelijerstvo i menadžment, Vatel


PADOBRANAC VOJSKE SRBIJE ČUDOM PREŽIVEO Pao je na vod pod naponom od čak 25.000 VOLTI, jedna srećna okolnost ga spasila\nPadobranac Vojske Srbije N. S. (29), koji se jutros u toku izvođenja vežbe zakačio padobranom na kontaktnu mrežu Železnice Srbije na pruzi Beograd-Niš, imao je dosta sreće da iz celog događaja prođe potpuno nepovređen jer je vod kojim se napajaju lokomotive pod naponom od 25.000 volti!\n- Padobranac se opremom zakačio na kontaktnu mrežu, usled čega je automatski osigurač prekinuo dovod struje. Nakon toga stručne ekipe su uklonile padobran sa visokonaponskog voda, a sve je bilo završeno za 28 minuta - kaže naš izvor.\nSve u svemu, kako dodaje, padobranac je imao veliku sreću što je opremom zakačio kontaktnu mrežu jer da je dodirnuo telom vod koji je pod naponom od 25.000 volti, posledice bi bile neuporedivo teže, kaže naš izvor.\nPadobranac Vojske Srbije je pao na vod pruzi Niš-Beograd, a u blizini aerodroma "Narednik-pilog Mihajlo Petrović".\nMinistarstvo odbrane je saopštilo da je tokom izvođenja osnovne padobranske obuke i realizacije prvog skoka, prilikom prizemljenja, deo padobrana pripadnika Vojske Srbije zakačio električni vod pruge.\nEkipa za obezbedjenje padobranskog skoka odmah je stigla na lice mesta, utvrdila da pripadnik Vojske Srbije nema nikakvih povreda i uklonila deo padobrana sa električnog voda, navodi se u saopštenju Ministarstva odbrane..\nInače, zbog ovog događaja, železnički saobraćaj bio je u prekidu sat vremena, od 10.20 do 11.20 časova.\nPodsetimo, pre četiri meseca, u Nišu se desila tragedija do koje je došlo jer je penzioner Mirko V. (89) slučajno dodirnuo visokonaponski kabl, krećući se kolosekom u krugu niške Ložionice koji nije u upotrebi i kojem je zabranjen pristup neovlašćenim licima.\nSTARCA U NIŠU SPRŽILO 20.000 VOLTI "Telo mu je bilo celo u opekotinama i još se dimilo, prepoznao sam ga po pertlama"\nOn je zadobio teške opekotine usled udara struje iz visokonaponskog kabla kojim se napajaju lokomotive i posle nekoliko časova preminuo je u bolnici.\nVanredno stanje i zabrana kretanja menjaju red vožnje u železničkom saobraćaju


Srbiji neće biti ukinut bezvizni režim | Grupa 484\nIzvršni direktor Grupe 484 Vladimir Petronijević izjavio da veruje da Srbiji neće biti ukinut bezvizni režim koji ima sa članicama EU i dodao da trend onih koji traže politički azil u Uniji opada. Gostujući u Dnevniku RTS, Petronijević je dodao da se Srbija i dalje nalazi na visokom petom mestu po broju traženja političkih azila.\nPrema njegovom mišljenju, Srbiji nije mesto u kategoriji zemalja, poput Rusije, Avganistana, Iraka i Somalije, iz kojih odlazi veliki broj azilanata, ali od onog momenta kada su vize ukinute živimo sa činjenicom da svakog trenutka možemo izgubiti bezvizni režim.\n„Broj onih koji su tražili azil u zemljama EU iz Srbije se 2011. godine smanjio u odnosu na 2010. godinu… Verujem da do ukidanja bezviznog režima neće doći i to je nešto što je naša zemlja uspela da ostvari u procesu evropskih integracija“, rekao je Petronijević.\nU novembru, kako je dodao, Evropski parlament treba da usvoju regulativu koja će omogućiti zemljama članicama EU da zahtevaju određenoj zemlji suspenziju bezviznog režima.\nOn je dodao da će u Srbiji uvek postojati konstantna opasnost od ukidanja bezviznog režima. Kako je objasnio, debata o toj regulativi u Uniji otvorena je kada je uočeno da veliki broj azilanata dolazi iz severne Afrike i traži utočiste i prebivalište u zemljama u EU.\n„Ovde je reč da se u potpunosti revidira način upravljanja šengenskim prostorom.. Neke zemlje članice žele više ovlašćenja i diskrecije da u slučaju većeg priliva migranata urede unutrašnje kontrole između zemalja članica“, dodao je Petronijević.\nPrema njegovim rečima, do suspenzije može doći ukoliko postoji naglo povećanje više od 50 odsto onih koji traži zahteve za azil, ako postoji više od 50 odsto onih koji jesu prekoračili dozvoljeni boravak u zemljama EU ili isto toliko procenata zahteva za povratak, odnosno readmisiju.


SNS tvrdi da tužioce kontroliše opozicija, struka ih podseća na reizbor Dolovac\nPostavio Yucom - 12/05/2020 Mediji\nUz lidera Dveri i poslanici SNS-a i dalje štrajkuju glađu, a tu odluku doneli su jer, kako su ranije naveli, Tužilaštvo nije reagovalo na nedavne incidente ispred parlamenta. Uz to, naprednjaci tvrde da su tužioci pod kontrolom pojedinih opozicionih političara, koji su ih, kako kažu, birali. Međutim, stručnjaci ukazuju na to da je Republička javna tužiteljka, za koju navode da je “pogon Tužilaštva”, reizabrana baš u vreme stabilne vlasti SNS-a.\n“Tužilaštvo u mišijoj rupi”, “tužioce kontrolišu predstavnici bivše vlasti” – tako su narodni poslanici iz redova Srpske napredne stranke, koja čini većinu u srpskom parlamentu, obrazložili svoje razloge za započinjanje štrajka glađu.\nNezadovoljni su naprednjaci što Tužilaštvo nije reagovalo na, kako kažu, prebijanje poslanika Marjana Rističevića, što su, tvrde, “izrežirali” Boško Obradović i Dragan Đilas.\n“Moja koleginica i ja sa ovog mesta samo pozivamo tužioce da rade svoj posao. Ne tražimo mi od njih da kažu da je Boško Obradović Marjana Rističevića, neka kažu da se nije desilo ništa. Neka kažu da je Marjan Rističević napao nožem Boška Obradovića, neka kažu bilo šta, ali neka kažu nešto. Većinu tužilaca u Srbiji je birao režim kojem je pripadao Dragan Đilas”, rekao je šef poslaničke grupe SNS Aleksandar Martinović.\nN1: Za poslednjih osam godina, ko je birao tužioce?\nMartinović: Čekajte, je l vi mislite da su građani Srbije zaboravili ko je bio na vlasti od 2000-2012. godine.\n“Kako to da Tužilaštvo ničim nije iskazalo, da su preduzeli neku radnju, da su razmotrili slučaj, kako je trebalo to da urade po službenoj dužnosti i da su zauželi stav, doneli rešenje da je bilo ili nije bilo nekog krivičnog dela i koje krivično delo”, rekla je predsednica Skupštine Maja Gojković.\nZakon kaže da tužioce biraju narodni poslanici u Skupštini Srbije, pa se time otvara i pitanje koliko je tužilaca izbabrano od momenta kada je Srpska napredna stranka počela da čini većinu u plenumu? Iz Komiteta pravnika za ljudska prava Yucom za N1 kažu da je od izbora tužilaca još važniji izbor Republičkog javnog tužioca, a na tu funkciju je, podsećaju u Yucom-u, Zagorka Dolovac reizabrana 2015. godine, po hitnom postupku, voljom 154 od 250 poslanika.\n“Republička javna tužiteljka je izabrana 2015. godine, dakle, za vreme stabilne vlasti Srpske napredne stranke, ona je pogon Tužilaštva, kao što smo videli za vreme vanrednog stanja, kada su usklađeno delovale i izvršna vlast i Tužilaštvo. Čudi izjava Aleksandra Martinovića, koji je po zanimanju pravnik, da je Tužilaštvo nezavisno – ono to nije ni po Ustavu ni po zakonu, a sada postoji i zahtev Udruženja tužilaca da se promeni način izbora tužilaca kako bi oni zaista bili nezavisni”, objašnjava Katarina Golubović iz Yucom-a.\nZbog nedavnih incidenta pred Skupštinom, 15 osoba je privedeno, a zatim su puštene na slobodu, ali će, prema rečima ministra policije, u narednom periodu te osobe biti procesuirane. Među njima nije je bio lider Dveri, Boško Obradović, kog štiti poslanički imunitet.\nTo Tužilaštvo, međutim, ne sprečava da procenjuje da li je Obradović počinio neko krivično delo, ali ni Skupštinu da razmatra skidanje poslaničkog imuniteta.\n“Tužilaštvo svakako može da pokrene proces, pre svega, zato što se – koliko sam ja ispratio – Boško Obradović i nije pozvao na poslanički imunitet. Tako da njega imunitet služi samo kada se on pozove i u tom slučaju je potrebno odobrenje Skupštine i nadležnog odbora da bi se on procesuirao. Može to sada delovati kao pravna zavrzlama ili kao da Tužilaštvo ne radi svoj posao – međutim, ja sam siguran da Tužilaštvo većinu stvari, posebno ovih političkih stvari, radi u dosluhu, pre svega, sa izvršnom vlasti”, smatra Boban Stojanović sa Fakulteta političkih nauka.\nDok vladajuća Srpska napredna stranka čeka da Tužilaštvo reaguje na incidente ispred Skupštine i opozicija čini isto – čeka da Tužilaštvo reaguje, ali na više slučajeva na koje ukazuju godinama unazad – od rušenja u Savamali ili pada helikoptera do nedavnih afera kao što je Krušik.


Krivokapić čestitao Kurtiju premijersko mjesto, iz Srbije stižu osude - SNEWS\nBy SNews 1. Maja 2021. 76\nPremijer Crne Gore Zdravko Krivokapić uputio je čestitku svom kosovskom kolegi Aljbinu Kurtiju povodom stupanja na dužnost na poziciju predsjednika Vlade.\nPremijer Crne Gore je izrazio uvjerenje da će evropska perspektiva dvije zemlje unaprijediti bilateralne odnose, zasnovane na principima dobrosusedstva i međusobnog uvažavanja, kaže se, izmedju ostalog, u čestitki poslatoj 2. aprila iz kabineta Krivokapića.\n“Uz najbolje želje za uspješno obavljanje ove odgovorne funkcije, primite izraze mog najvišeg uvažavanja”, naveo je Krivokapić u čestitki.\nČestitka koja je jučer objavljena na Twiteru poslata je 2. aprila ove godine\nVlada Kosova na čelu sa Aljbinom Kurtijem izabrana je 22. marta glasovima poslanika Pokreta Samoopredeljenje i manjinskih zajednica, bez opozicionih albanskih partija i Srpske liste.\nMedjutim, nakon što je čestitka “ugledala svjetlost dana”, nastupila je osuda ovakvog gesta od strane srbijanskih medija i pojedinih političara.\nNajglasniji u osudi bio je srbijanski ministar policije, Aleksandar Vulin, koji je napisao da ovakav čin treba da služi na čast Krivokapiću.\nVulin je u saopštenju naveo da je čestitka objavljena u danu kad je od Srbije i predsjednika Aleksandra Vučića Crna Gora dobila 10.000 vakcina, te primjećuje da je premijer Krivokapić “pažljivo sročio čestitku kako niko ne bi pomislio da Kosovo za njega nije država”.\n“Kada priča o Srebrenici, Krivokapić se poziva na međunarodno pravo, kada šalje izraze najdubljeg poštovanja Kurtiju ne pominje Rezoluciju 12 44. Na zdravlje mu bile vakcine iz Srbije, a na čast čestitke Kurtiju”, poručio je Vulin.\nMediji u Srbiji su također “osuli paljbu” po crnogorskom premijeru i ovu čestitku okarakterisali kao sramnu, te ocijenili da je u danu kada je Srbija Crnoj Gori donirala 10.000 vakcina ovo bio, kako navode, veoma nezahvalan gest od strane Krivokapića.\nObjava Konjevića uz prezentovanu čestitku\nInače, ovu čestitku je danas na društvenoj mreži Twiter javnosti obznanio lider SDP-a Raško Konjević, koji je pohvalio ovakav državnički potez Krivokapića i dodao da je “sporna” čestitka u duhu regionalne saradnje.\nTagovi: Albin Kurti Aleksandar Vulin čestitka Crna Gora Zdravko Krivokapić.


NIKOLIĆ ŽELI DOBRE ODNOSE sa Hrvatskom, bez destabilizacije BiH - Nova Borba\nNIKOLIĆ ŽELI DOBRE ODNOSE sa Hrvatskom, bez destabilizacije BiH\nNikolić je dodao da jedino narod koji živi BiH ima moć da stabilizuje tu državu.\nIzvor: Agencije, Sputnjik.rs\nPredsednik Srbije Tomislav Nikolić izjavio je da srpska politika nije licemerna, te da Beograd želi odbre odnose sa Hrvatskom.\nOn je dodao i da Srbija želi Bosni i Hercegovini svu sreću, ali da ta zemlja ni 21 godinu nakon potpisivanja sporazuma u Dejtonu nije uspela da postane država, uz garant da zvanični Beograd neće učiniti ništa što bi moglo da destabilizuje našeg suseda.\n"Bosna i Hercegovina je država, Hrvatska je država, Srbija je država i gradim svoju politiku na tome da poštujem članice UN i očekujem da članice UN poštuju nas. I kao što poštujem tuđe granice, očekujem, sa pravom, da svako poštuje granice Srbije, one u kojima je Srbija članica UN", rekao je Nikolić za Sputnjik.\nPrvi čovek Srbije se osrvrnuo i na depešu sa koje su SAD skinule oznaku tajnosti i na osnovu koje se sumnja da su se bivši predsednici Jugoslavije i Hrvatske, Slobodan Milošević i Franjo Tuđman, dogovarali o podeli BiH, rekavši da pokojni predsednik naše zemlje nikom nije pričao o čemu je pregovarao sa Tuđmanom i liderom bosanskih Bošnjaka Alijom Izetbegovićem.\nU vreme kada je rat još trajao ili neposredno po njegovom okončanju, govoriti o podeli BiH bilo bi ravno izdaji, smatra srpski predsednik, dok bi mnogi danas rekli da je to bila dobra ideja, ocenivši da ne želi da se vraća na tu temu.


Republika / Komentari / Goran Grkinić, kordinator mlađih selekcija FSS: Naša deca iz dijaspore igraće pod srpskom zastavom!\n10:59Đanijeva porodica u pritvoru zbog kršenja zabrane okupljanja: Ono što su policajcima rekli tokom privođenja - ŠOKIRALO JE SVE 10:58ENORMNI RAST KRŠENJA IZOLACIJE! U Beogradu za 24 sata podneta gomila prijava 10:45Najgore tetovaže u svetu sporta: Ispala veka paragvajskog atletičara i fudbaler Partizana koga je tatu majstor uništio za sva vremena! 10:40Vidikovačka pijaca puna ko oko: Komunalna policija krenula da rasturi neodgovornu bulumentu 10:38Analiza MUP-a: Pazarci se oglušili o svaku zabranu, Prokupčani rade sve po pe-esu 10:25Dekan medicinskog fakulteta otkriva: Ljudi koji pate od OVE hronične bolesti posebno su ugroženi od koronavirusa 10:2111. avion sleteo na batajnički aerodrom! Stiglo još medicinske opreme od braće Rusa 10:21Skandalozno ponašanje: Potvrđeno - evo koji prekršaj je napravio Aleksandar Prijović! 10:16LJUDI, JA SAM PRVA MISLILA DA JE TAJ VIRUS NEKA ŠALA: Oglasila se Ana Nikolić zabrinuta zbog lečenja! 10:05(FOTO) Kada ova devojka pokaže trbušnjake, muškarci padaju kao posle direktnog nokauta!\npetak, 21. 2. 2020.| 17:55\nBili smo prvaci Evrope i sveta u omladinskom uzrastu, dotakli nebo u konkurenciji fudbalski daleko razvijenijih zemalja, a posle nedavne najave sportskog direktora Vladimira Matijaševića, sada i razgovora sa Goranom Grkinićem, koordinatorom mlađih selekcija Srbije, čini se da nemoguće jednog dana ponovo može biti moguće. Zbog načina na koji se razmišlja i radi, sistema koji se postavlja u okviru sportskog sektora Fudbalskog saveza…


Oprema za konferencijske sale Privredne komore Vojvodine - Studio Berar Prodaja\nOprema za konferencijske sale Privredne…\nU okviru poslovnog objekta „Master centar“ u Novom Sadu, Studio Berar Projekt opremio je tri sale audio-konferencijskim i video-prezentacionim sistemom, uključujući i sistem ambijentalnog ozvučenja.\nImplementirani sistem simultanog prevoda obezbeđuje simultani prevod aktuelnog govornika na osam jezika i njihov transfer do učesnika sa bežičnim IC sistemom. Prevođenje se obavlja iz prostorije gde su ugrađene četiri prevodilačke kabine. Specifični zahtevi kabine uključuju akustičku obradu, osnovni ventilacioni i klimatizacijski sistem koji ne sme proizvoditi buku u kabini, vizuelnu vezu sa samom salom, odnosno sa govornikom, bilo da je u pitanju direktna optička veza kroz stakleni prozor sa akustičkom obradom ili pomoću kamera i video monitora u kabinama.\nU svakoj prevodilačkoj kabini nalazi se po jedan prevodilački pult, kao i dva para prevodilačkih mikrotelefonskih kombinacija sa naglavnim slušalicama i mikrofonima. Prevodilački pultovi priključeni su na centralnu jedinicu sistema – IC predajnik koji pobuđuje dva predviđena IC radijatora. Oni su u sali raspoređeni tako da svojim „zračenjem“ osiguraju ravnomerno „pokrivanje“ prostora u kom se nalaze učesnici. Audio signal govornika koji se prevodi (floor) obezbeđuje se sa odgovarajućeg izlaza audio procesora u okviru sistema za ozvučavanje sale. Učesnici su u mogućnosti da prate simultani prevod preko predviđenih IC prijemnika sa slušalica. Prijemnici omogućavaju prijem osam kanala (prevodi + floor) i napaju se preko ugrađenih punjivih baterija. Kada nisu upotrebi, prijemnici se odlažu u odgovarajući kofer sa ugrađenim punjačem baterija za ukupno 50 prijemnika, dok se slušalice otpremaju u za to predviđene kutije.\nImplementirani konferencijski sistem\nImplementirani konferencijski sistem za održavanje sastanaka predsedništva sa 28 učesnika sastavljen je od centralne jedinice koja napaja i kontroliše mikrofonsko-zvučničke jedinice prenosnog tipa. Jedna od jedinica namenjena je za predsedavajućeg, a na sebi ima poseban „Priority“ taster kojim predsedavajući može da deaktivira sve preostale jedinice i na taj način je omogućena nezavisna kontrola preostalih 27 delegatskih jedinica. Svaka poseduje kvalitetne kondenzatorske mikrofone na savitljivom produženom vratu (50 cm) sa svetlećim prstenom, integrisanim zvučnikom i tasterima za aktiviranje i deaktiviranje mikrofona. Jedinice se međusobno povezuju u lanac posebnim sistemskim kablom.\nKompletna tehnička realizacija\nNakon završene instalacije, tim Studio Berar obezbedio je kompletnu tehničku obuku osoblja koje će dolaziti u kontakt sa implementiranim rešenjima u svim opisanim salama.\nKategorije: Konferencijski sistemi, Reference 6. maja 2016.\nPrethodnaPrevious post:Konferencijski sistemiSledećaNext post:Clay Paky inteligentna rasveta za najveću makedonsku rental kompaniju DVD PET


Berluskoni: Nastaviću da se bavim politikom\nNekadašnji italijanski premijer i lider stranke Narod slobode Silvio Berluskoni izjavio je u sredu da će nastaviti da se bavi politikom, čak i ako bude primoran da napusti parlament.\nBerluskoniju preti izbacivanje iz parlamenta zbog optužbi za finansijske malverzacije, što bi moglo da izazove još jednu krizu vlasti i dovede do pada aktuelne vlade demokrate Enrika Lete.\n"Ostaću sa vama, bez obzira da li će biti "Berluskonijevog pada", ili neće. Moguće je baviti se politikom i van parlamenta", rekao je Berluskoni u video obraćanju koje je prenosio TV kanal RAI njuz 24.\nBerluskoni je ponovo rekao da nije kriv za ono za šta ga optužuju i najavio da će nastaviti da se bori za revidiranje presude najvišeg Kasacionog suda.\nBerluskonija je Vrhovni sud 1. avgusta osudio na četiri godine zatvora, a prema italijanskom zakonu s kraja 2012, osobe koje su kažnjene na duže od dve godine zatvora, ne mogu se kandidovati i baviti politikom, podseća Interfaks.\nNjegovi advokati smatraju, međutim, da se tim aktom krši Evropska konvencija o ljudskim pravima, kao i protokol Evropskog suda za ljudska prava o pravu na slobodne izbore, zbog čega su se obratili sudu u Strazburu.


Najzad na pisti: Ovo je VW golf za TCR - Serbiaring\nNajzad na pisti: Ovo je VW golf za TCR\n07/10/2015 Aleksandar Babić TCR, Vesti 0\nVišemesečnom čekanju došao je kraj! Folksvagen je predstavio svoj prvi trkački automobil zasnovan na sedmoj generaciji „VW golfa“. U Volfsburgu ga nazivaju konceptom, izrađen je u skladu sa TCR pravilima i svrha mu je da Folksvagenu pomogne da pravilno oceni sve faktore pre mogućeg uspostavljanja potencijalnog klijentskog trkačkog programa za period od 2016. godine nadalje.\nTrkački „golf“ zapravo je mlađi brat „seat leon kup rejsera“, sa identičnom tehničkom osnovom. Razvio ga je VW motorsport u saradnji sa sportskim odeljenjem Seata, što znači da su u njega „ugrađena“ bogata trkačka iskustva španskog auta, najpoželjnijeg modela na današnjoj turing sceni.\nU razvoju su poštovani osnovni TCR postulati: osnova je produkcijski model, a gotov proizvod namenjen je klijentima, ne fabričkom trkačkom programu. U skladu s tim, „golf“ je opremljen dvolitarskim četvorocilindarskim turboprehranjivanim motorom sa direktnim ubrzigavanjem goriva, „pozajmljenim“ iz modela „golf R“. U takmičarskoj varijanti agregat oslobađa 330 KS, dok mu maksimalni obrtni moment iznosi 410 Nm.\nTransmisija primenjena na „golfu“ već je viđena u „leon kup rejseru“ – reč je o DSG menjaču kojim se komanduje posredstvom „klackalica“ iza volana. I „leon“ i „golf“ izrađeni su na VW MQB platformi, uostalom kao i „audi TT“, koji se ove godine takođe trkao u TCR seriji. Ova sinergija i unifikacija komponenti značajno smanjuje finansijske zahteve u izradi, razvoju modela i, najzad, njegovoj takmičarskoj eksploataciji.\nTrkačka genetika „golfu“ je donela točkove od 18 inča, šasiju otprilike 40 centimetara širu od one koju poseduje produkcijski model, zadnje krilo i spliter od karbonfibera. Svi elementi zaštite vozača, od trkačkog sedišta za zaštitnicima za glavu, do rezervoara za gorivo izvedeni su u skladu sa FIA pravilima.\n„Novostvorena TCR kategorija obezbeđuje platformu za klijentske trkačke programe na nacionalnom i međunarodnom nivou, to je platforma koja obećava. Trke su uzbudljive, tehnologija je zasnovana na onoj iz serijske proizvodnje, troškovi su razumni i to privatnicima otvara sasvim nove horizonte“, izjavio je direktor VW motorsporta Jost Kapito.\n„Kada smo razvijali koncept auto na bazi „golfa“, mogli smo da se oslonimo na resurse kompanije Folksvagen i to je skratilo vreme razvoja i smanjilo troškove. Ostatak sezone iskoristićemo da testiramo auto u takmičarskim uslovima i procenimo pokretanje mogućeg klijentskog trkačkog projekta od 2016. godine“, kazao je Kapito, čovek koji potpisuje sve skorašnje uspehe VW-a u Svetskom reli šampionatu.\nOpisani model biće razvijan po ubrzanom postupku, što podrazumeva testiranje u takmičarskim uslovima na preostala četiri vikenda TCR Internacionalne serije. Trkačka operativa je, kako je to odavno bilo najavljeno, poverena Likvi moli timu Engstler.\nBavarci u statusu partnera u razvoju nastupaju s parom „golfova“ već na osmoj rundi TCR šampionata, koja se ovog vikenda održava na Red bul Ringu u Špilbergu, a zatim će s istim automobilima učestvovati na preostalim trkama sezone u Singapuru (20. septembar), Tajlandu (25. oktobar) i Makauu (22. novembar).\nPodsećamo da je „VW golf“ od prvog dana bio izbor Likvi moli tima Engstler za TCR seriju, shodno obavezi ekipe prema sponzoru da se trka samo s vozilima nemačkih proizvođača. Stoga su u dosadašnjem toku sezone i „seat“ i „audi“ bili zamenska rešenja do pojave automobila iz Volfsburga. „Golf“ je prošle nedelje (četvrtak, 2. jula) već prošao jedan privatni test na Red bul ringu i tada ga je vozio Franc Engstler. U debitantskom trkačkom izdanju u Špilbergu za volanom dva VW-a nastupiće Rus Mihail Gračov i Španac Pol Rosel, lider ovogodišnjeg Seat leon Evrokupa.\nLopes uspostavio prve parametre u Portugalu\nMiler najbrži na treningu 1


Promena statusa štampača sa „van mreže“ u „na mreži“\nŠtampač će možda biti prikazan kao da je van mreže ako ne može da komunicira sa računarom. Evo nekih koraka koje možete da isprobate kako biste ponovo uspostavili mrežnu vezu štampača.\nProverite da biste bili sigurni da je štampač uključen i povezan na Wi-Fi mrežu koju koristi i računar. Ugrađeni meni štampača treba da prikazuje mrežu sa kojom je štampač povezan. Ako to ne prikazuje, potražite dodatne informacije u priručniku za štampač.\nUverite se da štampač nije u režimu rada van mreže (opcija Korišćenje štampača van mreže). Izaberite meni Start > Postavke > Uređaji > Štampači i skeneri. Zatim izaberite svoj štampač > Otvori redosled. U odeljku Štampač proverite da li je izabrana opcija Korišćenje štampača van mreže.\nAko se ovim koracima ne uspostavi ponovo mrežna veza štampača, pročitajte članak Rešavanje problema sa štampačem van mreže.\nRešavanje problema sa vezom i štampanjem u OS Windows 10.\nOtvorite postavke štampača


Priručnik o bolesti kvrgave kože od sada i na srpskom! | Portal i poljoprivredna emisija Bolja Zemlja\nU saopštenju FAO koje je dostavljeno Tanjugu praktični priručnik Organizacije za hranu i poljoprivredu Ujedinjenih nacija u vezi sa stočnom bolešću kvrgave kože od sada je dostupan i na srpskom jeziku.\nBolest kvrgave kože je poznata već dugo vremena, ali je do skoro bila ograničena na područje supsaharske Afrike, međutim od 2015. godine prisutna je na Balkanu, a njeno širenje je u Srbiji i Crnoj Gori zaustavljeno 2016. godine.\nDanijel Beltran-Alkrudo iz FAO, izjavio je da bolest kvrgave kože može naneti posebno malim farmerima velike ekonomske gubitke, jer se oni oslanjaju na pojedinačne životinje, a takođe ova bolest može ostaviti ozbiljne posledice po trgovinu zemalja izvoznica.\nU priručniku se pored detalja o samoj bolesti kliničkim znakovima, geografskoj distribuciji, epidemiologiji i načinima prenosa, mogu pronaći i informacije vezane za a diferencijalnu dijagnostiku, postmortalne nalaze, laboratorijsku potvrdu, kao i terensku dijagnostiku, kao i preporuke za prikupljanje i transport uzoraka s terena do laboratorija.\nOvaj besplatni priručnik će svakako veterinarima omugućiti da se lakše snađu u situacijama kada se susretnu sa bolešću kvrgave kože, a pored srpskog jezika dostupan je i na engleskom, ruskom, makedonskom, turskom i albanskom jeziku, a uskoro će biti preveden i na ukrajinski i rumunski jezik.


Nova naredba u FBiH: Od danas svi koji ne poštuju samoizolaciju idu u prinudnu izolaciju - Zepce.Ba Portal\nFederalni štab civilne zaštite na 11. vanrednoj sjednici održanoj danas donio je novu naredbu kojom će svaka osoba koja ne poštuje samoizolaciju biti izmještena u prinudnu izolaciju. Zapovjednica štaba Jelka Miličević danas je potpisala novu naredbu za građane Federacije Bosne i Hercegovine koja vrijedi od danas, a svi kantonalni štabovi dužni su u narednim danima osigurati objekte i uslove za prinudnu izolaciju.\nZa realizaciju danas donijete naredbe o prinudnoj izolaciji za realizaciju, osim kantonalnih štabova civilne zaštite, zadužuju se i krizni štabovi, ministarstva unutrašnjih poslova, kantonalne uprave policije i inspekcijski organi.\nNačelnik Federalnog štaba Civilne zaštite Fahrudin Solak članove štaba je informisao i o završenoj dezinfekciji Konjica i Jablanice te početku sistematske dezinfekcije gradova u FBiH kao načinu borbe protiv koronavirusa.\nPodsjetimo, policijski objekat u Suhodolu spreman je za smještaj svih osoba koje krše izrečene mjere kućne izolacije na području Kantona Sarajevo, a čiji cilj je suzbijanje širenja koronavirusa.


Volkswagen mora da proda svoj udeo u Suzukiju - Automobili\n10/05/2021 1:31:29 AM\nNASLOVNA / VESTI / Volkswagen mora da proda svoj udeo u Suzukiju\nNemački automobilski gigant Folksvagen moraće da proda 19,9 odsto svog udela u japanskoj kompaniji Suzuki Motor. To je odlučio Međunarodni arbitražni sud u Londonu, čime je posle četvorogodišnjeg sudskog spora okončano neuspešno partnerstvo između dve firme. Volksvagen će prodati svoj udeo pošto je arbitraža podržala Suzukijev zahtev za okončanje saradnje, navele su dve kompanije u odvojenim saopštenjima, a prenosi agencija “Bloomberg”.\nPrema navodima Suzukija, VW mora da proda udeo u vrednosti od oko 463 milijarde jena (3,8 milijardi dolara) po ceni akcije koja je važila u petak na zatvaranju trgovanja, i to japanskom proizvođaču automobila ili trećoj strani po svom izboru. Nemačka automobilska kompanija je saopštila da još nije donela odluku o kupcu, da je angažovala banku koja će posredovati u prodaji i da još uvek analizira presudu.\nSporazum između VW-a i Suzukija temeljio se na saradnji u oblasti tehnologije hibridnih i električnih automobila i na ekspanziji na tržišta u usponu. Međutim, posle nekoliko meseci Suzuki je počeo da optužuje Folksvagen za uskraćivanje hibridne tehnologije japanskom partneru za koju se sporazumom obavezao da će je deliti, a istovremeno je Folksvagen zamerao Suzukiju to što kupuje dizel motore od italijanske kompanije FIAT.\nVolksvagen je saopštio da očekuje rast prihoda po osnovu prodaje vlasničkog udela u Suzukiju. Na kraju marta ove godine, Folksvagen je imao u vlasništvu 111,61 milion akcija Suzukija, čija je vrednost na kraju trgovanja u petak iznosila oko 3,8 milijardi dolara. Nemački automobilski gigant je svojevremeno deonice u japanskoj kompaniji platio 1,9 milijardi dolara i postao najveći Suzukijev akcionar.\nTagovipartnerstvo presuda prodaja sud Suzuki udeo Volkswagen vw\nPrethodno Citroen osvežio DS4 i DS4 Crossback [Galerija]\nSledeće Peugeot prikazao futuristički Fractal koncept [Video]


Trajal dočekuje Hajduk Veljka, a Meševo Radnički iz Svilajnca - KruševacGrad\nTrajal dočekuje Hajduk Veljka, a Meševo Radnički iz Svilajnca\nU pretposlednjem kolu jesenjeg dela prvenstva Srpske lige Istok, Trajal u nedelju dočekuje ekipu Hajduk Veljka iz Negotina, dok Meševo već danas igra protiv Radničkog iz Svilajnca\nTrajal u samu završnicu prvog dela prvenstva ulazi kao lider na tabeli i jedini neporaženi tim. Svakako da će to nastojati da ostane i posle nedeljnog meča u Kruševcu protiv Hajduk Veljka iz Negotina, koji je za sada zabeležio samo tri pobede i 14. je na tabeli.\n– Ništa ne prepuštamo slučaju i protivnika doživljavamo kao veoma ozbiljan tim sa velikom tradicijom, tako da nas očekuje zahtevna utakmica. Ne sme doći do opuštanja, već treba doći do titule jesenjeg prvaka – kaže pred meč sa Hajduk Veljkom stručni konsultant Miljojko Gošič.\nTrajal je favorit, ali kako kaže fudbaler ovog tima Radosav Aleksić, tu ulogu treba opravdati na terenu:\n– Imponuje nam da smo jedina ekipa u sve četiri grupe Srpske lige bez poraza. Možda je teže što svi protivnici igraju maksimalno protiv nas i trude se da budu prvi koji će da nas pobede. Svakoj ekipi pridajemo ozbiljnost i značaj, ali ukoliko izađemo skoncentrisani i odigramo kako znamo, mislim da ne bi trebala da izostane pobeda.\nUtakmica se igra u nedelju od 13 sati na Gradskom stadionu, a ulaz za posetioce je besplatan. Dan ranije, u subotu od 13 sati, na teren će istrčati i fudbaleri Meševa, koje očekuje težak posao protiv Radničkog iz Svilajnca, trećeplasirane ekipe na tabeli. Meševo, koje je 12. na tabeli, pokušaće da iskoristi prednost domaćeg terena i eventualno dođe do novih bodova.\n23.01.2022 0 50\n23. januara 2022., 16:22


Putin rešio krizu | Ekonomija | Novosti.rs\nPutin rešio krizu\nE. V. N | 16. januar 2009. 08:12 > 19:45 | Komentara: 5\nRuski premijer sa predstavnicima evropskih energetskih kompanija dogovorio izlaz iz blokade. Na moskovski samit, iz Srbije sigurno idu Petar Škundrič i Dušan Bajatović\nPutin sa predstavnicima gasnih kompanija iz Evrope\nPremijer Rusije Vladimir Putin usaglasio je u petak sa šefovima velikih evropskih gasnih kompanija osnivanje konzorcijuma, koji bi trebalo da od Rusije preuzme tehnički gas i preda ga Ukrajini.\nPredsednik Rusije, Dmitrij Medvedev, izjavio je da predsednik Ukrajine, Viktor Juščenko, nije odgovorio na predlog da se stvori konzorcijum koji bi pomogao da se obezbedi tranzit ruskog gasa, "mada njegovo stvaranje ne zahteva od Ukrajine momentalno plaćanje".\nPutin je ranije kazao da bi Ukrajina za tehnološki gas neophodan za tranzit gasa trebalo da izdvoji 730 miliona dolara u prvom tromesečju ove godine. Prema prvim proračunima, na osnovu te cene i podataka Ukrajine o tome koliko gasa je potrebno, evropski konzorcijum bi za januar platio 162 miliona dolara, a za februar i mart po 270 miliona dolara. To je ukupno 702 miliona dolara do kraja marta.\nInače, do kasno u petak nije bilo poznato ko će predvoditi našu državnu delegaciju u subotu na energetskom samitu u Moskvi. Tokom dana, spekulisalo se da će Srbiju predvoditi premijer Mirko Cvetković, ali to nije i definitivno potvrđeno u Nemanjinoj 11. Prema našim informacijama, ni odlazak Borisa Tadića u Moskvu u petak nije bio u planu. Ministar energetike Petar Škundrić potvrdio je na konferenciji za medije da će u subotu u Moskvi, sigurno, biti on i Dušan Bajatović, generalni direktor "Srbijagasa".\nU subotu će se u Kremlju sastati i ruski premijer Vladimir Putin i njegova ukrajinska koleginica Julija Timošenko. Očekuje se da bi tokom tog susreta moglo da dođe do presudnog kompromisa između Moskve i Kijeva, koji bi doprineo da gas što pre poteče ka evropskim potrošačima.\n- Vlada Srbije učiniće sve da obezbedi minimalne količine gasa, ukoliko se do 24. januara ne reši spor Ukrajine i Rusije - rekao je u petak Petar Škundrić. - Za sada ćemo koristiti mazut i ostale potencijale kojima raspolažemo.\nMinistar je podsetio da, za sada, Srbija ima ugovorene isporuke gasa do 24. januara, a računalo se da će dotle spor Ukrajine i Rusije biti rešen.\nOvih dana u Srbiju dnevno iz Mađarke i Nemačke stiže 4,7 miliona kubnih metara gasa, a iz domaće proizvodnje milion kubika, što je dovoljno za snabdevanje toplana, domaćinstava i prioritetnih potrošača.\n- U toku su tehnički i komercijalni pregovori da dobijamo još po dva miliona kubika gasa dnevno iz Austrije, koje bismo isporučivali industrijskim potrošačima - kaže za "Novosti" Dušan Bajatović, direktor "Srbijagasa". - Tek u ponedeljak tačno ćemo znati da li će nam stizati te količine gasa ili ne.\nGUBICI 3,8 MILIJARDI\nSRPSKA privreda je zbog gasne krize između Rusije i Ukrajine, za osam radnih dana, izgubila 3,8 milijardi dinara - saopštila je u petak Unija poslodavaca Srbije, kojoj se javilo 59 kompanija koje su redukovale, ili u potpunosti obustavile proizvodnju zbog nestašice gasa.\nELEKTROENERGETSKI sistem Srbije je i u petak bio stabilan. Potrošnja struje u Srbiji bila je oko 142 miliona kilovat-časova, što je za 14 miliona kilovata manje nego pre nekoliko dana, kada je ostvaren rekord od čak 155,5 miliona kilovat-časova.\nProizvodni i distributivni deo radi bez problema, a pojedina isključenja struje su posledica nekih manjih lokalnih kvarova.\n"GASPROM" I ITALIJANSKI "ENI" O GASOVODU\nUBRZAN "JUŽNI TOK"\nRUSKI "Gasprom" i italijanski "Eni" dogovorili su se u petak u Moskvi da ubrzaju realizaaciju "Južnog toka". Na ubrzanje gradnje gasovoda uticala je sadašnja gasna blokada u Ukrajini, zbog koje "Gasprom" svakodnevno gubi više od sto miliona dolara.\nPredsednik "Gasproma" Aleksej Miler i predsednik "Eni" Paolo Skaroni složili su se da treba požuriti sa gradnjom "Južnog toka", jer će se na taj način stvoriti još jedna mogućnost dotoka gasa u Evropu. Da bi se stvarno ubrzao posao na realizaciji projekta, formirana je posebna radna grupa, koja se u petak i sastala.\nU Moskvi su uvideli da ne mogu više da čekaju. "Gasprom" će, najverovatnije, za gradnju "Južnog toka" dobiti povoljan kredit od ruske države. Gasovod bi trebalo da prođe ispod Crnog mora, dužinom od 900 kilometara, na maksimalnoj dubini od 2.000 metara. (B. V.)\nSERGEJ KUPRIJANOV, GLAVNI PORTPAROL "GASPROMA", ZA "NOVOSTI" O TRANZITU GASA\nRUSKA SLAVINA OTVORENA\n"GASPROM" je spreman da isporuči gas evropskim potrošačima momentalno i svakog minuta - kaže za "Novosti" Sergej Kuprijanov, glavni portparol ruske energetske kompanije.\n* Gde je prepreka da gas\nstigne do potrošača u Srbiji i Evropi?\n- U ukrajinskoj glavnoj mernogasnoj stanici u Sudži, kroz koju prolazi glavni gasovod ka Evropi, "slavina" je sa ruske strane otvorena i gasovod je pod pritiskom. Gas će ponovo poteći ka Evropi čim se otvori i sa ukrajinske strane. Kada će se to dogoditi - zavisi od političke odluke koju mora da donese ukrajinska vlada. Iz naše perspektive, evropski korisnici ne smeju biti korišćeni kao taoci vlade Ukrajine, koja je tranzitna zemlja u čistoj komercijalnoj diskusiji o uslovima pod kojima će "Gasprom" snabdevati Ukrajinu.\n* Da li Srbija treba da\n- Neke evropske kompanije razmatraju mogućnost tužbe protiv ukrajinskog "Naftogasa". Imamo mnogo razloga da razmotrimo koje mere treba preduzeti u situaciji kada ugovorene obaveze ne mogu biti ispunjene zbog treće strane. "Gasprom" može da pokrene spor pred Sudom za arbitražu u Stokholmu koji je, prema tranzitnom ugovoru, jedini nadležan da procenjuje poštovanje ugovora. (A. MUSLIBEGOVIĆ)\nOceniteDopada mi se 29 Ne dopada mi se 14\nDa, to je jedini način da takvi ljudi zločine ne ponove 84.55%\nNe, dovoljno je što dobiju zatvorsku kaznu, sve ostalo je kršenje ljudskih prava 9.34%


Crnogorska partija: Crnogorsko vijeće nije krovna organizacija Crnogoraca u Srbiji - PORTAL REVIJE FOKUS\nPod tim krovom nijesu organizacije i istaknuti pojedinci koji su uveli crnogorski jezik u službenu upotrebu u opštini Mali Iđoš i koji se zalažu da crnogorski jezik bude uveden i u opštini Vrbas, imajući u vidu da su ispunjeni svi zakonom propisani uslovi. Tu nijesu ni jedini Crnogorski kulturni centar i jedina Crnogorska biblioteka i čitaonica u Srbiji sa knjižnim fondom 10.000 naslova. Tu nije ni crnogorska zajednica sa juga Srbije, kao ni crnogorska zajednica iz Vojvodine koja je u javnom prostoru, u centru Lovćenca, postavila biste crnogorskih nacionalnih korifeja Petra II Petrovića Njegoša i kralja Nikole I Petrovića, piše u saopštenju\nPovodom odluke Vlade Crne Gore da se se sa tekuće budžetske rezerve prenese 80.000 eura Upravi za dijasporu, a za potrebe Crnogorskog vijeća u Srbiji, Crnogorska partija obavještava Vladu i javnost Crne Gore da se slaže sa ocjenom Vlade Crne Gore da je crnogorska zajednica najviše podložna pritiscima u Srbiji, koje prate konstantni medijski napadi, a čiji je cilj usmjeren na promjenu nacionalne svijesti unutar crnogorske manjine, kao i da organ države Srbije Nacionalni savjet crnogorske nacionalne manjine ne zastupa interese i ne zalaže se za ostvarivanje ustavom i zakonima garantovanih prava za Crnogorce u Srbiji.\n“Javnost u Srbiji je iz crnogorskih medija saznala da je u Beogradu „fomirano kao supstitut postojećem Nacionalnom savjetu, Crnogorsko vijeće” uz podršku državnih organa Crne Gore. Crnogorska partija saopštava da novoformirana organizacija Crnogorsko vijeće nije, kako Vlada Crne Gore navodi, „krovna organizacija Crnogoraca u Srbiji”. Pod tim krovom nijesu organizacije i istaknuti pojedinci koji su uveli crnogorski jezik u službenu upotrebu u opštini Mali Iđoš i koji se zalažu da crnogorski jezik bude uveden i u opštini Vrbas, imajući u vidu da su ispunjeni svi zakonom propisani uslovi. Tu nijesu ni jedini Crnogorski kulturni centar i jedina Crnogorska biblioteka i čitaonica u Srbiji sa knjižnim fondom 10.000 naslova. Tu nije ni crnogorska zajednica sa juga Srbije, kao ni crnogorska zajednica iz Vojvodine koja je u javnom prostoru, u centru Lovćenca, postavila biste crnogorskih nacionalnih korifeja Petra II Petrovića Njegoša i kralja Nikole I Petrovića. Tu nijesu ni organizatori Pokrajinske smotre recitatora na crnogorskom jeziku, jedine zvanične manifestaciju u škoskom sistemu Srbije na crnogorskom jeziku. Pod tim krovom nijesu ni veliki broj udruženja i kulturno-prosvjetnih društava iz opština Vrbas, Kula, Mali Iđoš, Subotica, Beograd, Prokuplje…”, piše u saopštenju.\nCrnogorsko vijeće i Nacionalni savjet Crnogoraca, dodaje se, nikada nijesu podržali programske i izborne akivnosti Crnogorske partije.\n“Konstituenti te dvije organizacije su uvezani, pa tako pojedinci iz organizacija koja čine Crnogorsko vijeće su i članovi Nacionalnog savjeta, a neki su bili i rukovodioci savjeta, spaja ih i dugogodišnje nipodaštavanje svih uspjeha i napora za očuvanje nacionalnog identiteta patriotskog dijela crnogorske zajednice. Legitimno pravo zvanične Crne Gore je da podrži onu snagu u Srbiji za koju procjenjuje da najbolje artikuliše njenu politiku prema Crnogorcima u ovoj državi. Crnogorska partija sa tom činjenicom nema problem, ali ovim putem želi obavijestiti široku crnogorsku javnost da organizovana patriotska emigracija u Srbiji ostaje kao „zaboravljena legija” da se sama bori za svoj identitetski opstanak. Pored dugogodišnjih stalnih udaraca iz Beograda i suptilnih „ispod pojasa” iz Podgorice, sada je došao i „direkt u glavu” od zvanične Crne Gore. Neka je vječna Crna Gora!”, piše u saopštenju Crnogorske partije.\nTags: Crnogorska partijaCrnogorsko vijeće\nPrethodna priča Rajzing Rajke i Ambasada SAD čestitali Krivokapiću: Radujemo se saradnji\nSledeća priča Kenana Strujić-Harbić, poslanica BS koja održala lekciju negatorima genocida: Moram li da kažem šta mislim o Dritanu? (VIDEO)


Paunović: Omogućiti samostalnost osobama sa invaliditetom - Zena.rs\nDirektorka Kancelarije za ljudska i manjinska prava Suzana Paunović je na međunarodnoj konferenciji „Ravnopravnost pred zakonom i donošenje odluka uz podršku“ održanoj u Beogradu, istakla da je Komitet Ujedinjenih nacija za prava osoba sa invaliditetom u Ženevi ocenio pozitivnim napore koje Srbija sprovodi u cilju unapređenja položaja osoba sa invaliditetom.\n- U aprilu ove godine, u dijalogu sa Komitetom UN za prava osoba sa invaliditetom, delegacija RS je u Ženevi predstavila mere koje su preduzete na usaglašavanju zakona i politika sa odredbama Konvencije, kako se oni sprovode u praksi. Dat je pregled ostvarenih rezultata u pogledu unapređenja položaja osoba sa invaliditetom, kao i prikaz uočenih problema i nedostataka u pristupu sprovođenja preuzetih obaveza. Nakon toga, Srbija je dobila 33 preporuke i do aprila 2017. godine treba da obavesti Komitet o koracima koje je preduzela u cilju sprovođenja preporuka u vezi sa zabranom medicinskih mera bez prethodne saglasnosti osobe sa invaliditetom na kojoj se mere primenjuju, kao i preispitivanja primene Zakona o profesionalnoj rehabilitaciji i zapošljavanja osoba sa invaliditetom kako bi se osiguralo da ovi zakonski propisi ne stavljaju osobe sa invaliditetom u nepovoljan položaj. Nadam se da će Vladin Savet za praćenje primene preporuka mehanizama UN za ljudska prava biti prva garancija da će se ove preporuke sprovoditi i da ćemo potvrditi da je Srbija posvećena unapređenju stanja u ovoj oblasti. Očekujemo da će ovo telo Vlade prihvatiti podelu nadležnosti za sprovođenje dobijenih preporuka, utvrditi dinamiku i aktivno pratiti kako resorna ministarstva sprovode date preporuke Komiteta – izjavila je Suzana Paunović.\nRepublika Srbija je 2009. godine ratifikovla Konvenciju o pravima osoba sa invaliditetom, a 2012. godine prvi put je poslat inicijalni izveštaj Komitetu UN za prava osoba sa invaliditetom.\nEvropska komisija je 2012. godine angažovala partnerske organizacije u okviru PERSON projekta da rade na unapređenju kapaciteta organizacija civilnog društva u zemljama Balkana i Turskoj kako bi sprovele reforme u oblasti poslovne sposobnosti osoba sa intelektualnim i psihosocijalnim teškoćama. Poslovna sposobnost znači da je osoba prepoznata pred zakonom sa jednakim pravima kao i drugi i da ima pravo da traži i ostvaruje ravnopravnost, odnosno da ima pravo da donosi i sprovodi odluke.\nU okviru projekta PERSON, Inicijativa za prava osoba sa mentalnim invaliditetom MDRI-S u partnerstvu sa Disability Rights International i uz podšku Kancelarije UN za ljudska prava organizovana je međunarodna konferencija „Ravnopravnost pred zakonom i donošenje odluka uz podršku“, na kojoj su učestvovali naši eksperti, ali i stručnjaci iz Irske, Bugarske i Australije. Oni su raspravljali o pitanjima poslovne sposobnosti osoba sa intelektulanim, kognitivnim i psihosocijalnim teškoćama.


"Nisam rekao da je lice fantomsko" - Reakcije - Dnevni list Danas\nPočetna » Dijalog » Reakcije » „Nisam rekao da je lice fantomsko“\nPovodom teksta "Matić: Sastanak prekinulo 'fantomsko' vojno lice" (Danas, 26. avgust)\n2Piše: Gordan Matić 28. avgusta 2020. 17.19 Izmenjeno: 17.20\nU tekstu pod tim naslovom novinarka precizno prenosi moju izjavu, datu pisanim putem redakciji Danasa, u kojoj navodim da je reč o „nepozvanom i nepoznatom licu u vojnoj uniformi“.\nU dodatnoj pisanoj izjavi za vaš medij, pojasnio sam, da je, citiram: „čovek koji je prekinuo sastanak rekao svoje ime i prezime, ali nije pokazao lični dokument“.\nNijednog trenutka nisam spomenuo izraz „fantomski“, i ovakav vid parafraziranja i uredničke intervencije smatram nekorektnim, posebno imajući u vidu da je eksplicitno navedeno iza mog prezimena i znaka navodnika, sugerišući čitaocima da je reč o mojoj izjavi.\nAutor je direktor Filmskog centra Srbije\n29. avgusta 2020. u 09.48\nZar i ti, sine Danase?\nZar je senzacionalizam zarazio i Danas?\nCentar za uzbunjivanje kaže:\n29. avgusta 2020. u 12.08\nProstorije FCS-a su zaključane, elektronskom bravom i tokom radnog vremena vremena, tako da je nemoguće uči „nepozvan“.\nJoš jedno zastrašivanje kriminalozovane predsednice Upravnog odbora FCS i izazivanje naciobalne uvrede po Bebinim naumima.


Društvo i ekonomija: Glasanje o budžetu 1. decembra - BalkaniYUm.TV '); } //]]>\nGlasanje o budžetu 1. decembra\nPredlog budžeta za 2013. godinu predviđa deficit od 121,9 milijardi dinara.\nPrema tom predlogu, ekonomska i fiskalna politika u 2013. biće usmerena na makroekonomsku stabilnost, ubrzanje privrednog rasta i usporavanje pada zaposlenosti, smanjenje fiskalnog deficita i usporavanje rasta javnog duga i strukturne reforme.\nŠef poslaničke grupe Srpske napredne stranke Veroljub Arsić je, u izjavi Tanjugu, podsetio da će poslanici sutra započeti pretres amandmana na Predlog budžeta, nakon čega sledi deo sednice kada poslanici, u skladu sa Poslovnikom o radu, kao i svakog poslednjeg četvrtka u mesecu, od 16 do 19 sati, postavljaju pitanja članovima Vlade Srbije.\n"Zatim nastavljamo raspravu u petak i najverovatnije će se u subotu poslanici izjašnjavati o Predlogu zakona o budžetu, tako da možemo očekivati da će budžet biti usvojen 1. decembra, i to će biti prvi budžet usvojen na vreme, u skladu sa Zakonom o budžetskom sitemu", naglasio je Arsić.\nSkupština je raspravu o Predlogu budžeta počela u četvrtak, 22. novembra, i do sada je završeno razmatranje tog zakonskog predloga u načelu.


Najnovija odluka Vlade Kosova o zabrani kretanja građana i vozila u periodu od 10:00 – 16:00 i od 20:00 – 06:00 sati, osim za određene potrebe, pružila je mogućnost da se prilagodimo tom pravilu sa novim radnim vremenom.\nU tom smislu, filijale Banke TEB A.D. ostaće na usluzi klijentima u vremenu od 7:30 do 9:30 sati.\nOd naših 29 filijala, ne radi samo filijala Centar u Prištini (kod glavne policijske stanice), dok će sve ostale filijale da primene novo radno vreme.\nI ovom prilikom vas molimo da u filijale odete lično samo kad je to neizbežno i podsećamo vas da prilikom boravka imate u vidu novo pravilo za posetu takvim prostorijama, vodeći računa o zaštitnim merama i uz održavanje obaveznog rastojanja između sebe i drugih.\nBanka TEB vam predlaže da za usluge koristite alternativne kanale za naše klijente, kao što su TebMobile, 86 mesta sa bankomatima (ATM), plaćanje bankovnim karticama na više od 3.600 prodajnih mesta (POS) po celom Kosovu, kao i uslugu e-bankarstva.\nUsluge preko TebMobile omogućavaju vam brojne usluge koje možemo da realizujemo bez problema i u istom trenutku.


BIRN i NUNS objavljuju novo istraživanje državnog finansiranja medija putem direktnog ugovaranja | BIRN Srbija\nNaslovna > BIRN i NUNS objavljuju novo istraživanje državnog finansiranja medija putem direktnog ugovaranja\nBIRN i NUNS objavljuju novo istraživanje državnog finansiranja medija putem direktnog ugovaranja\nViše od 55 miliona dinara javnog novac potrošeno je na direktne ugovore kojima javne institucije i preduzeća naručuju medijske usluge, pokazuje novo istraživanje BIRN-a i NUNS-a.\nMonitoring pokazuje da najveći broj javnih preduzeća naručuje oglase, promociju, marketing, javne kampanje i slično putem ovog mehanizma koji ne predviđa nikakav javni ili kompetetivni proces pre dodele ugovora. Ovakvi poslovi sa medijima dodatno mogu da utiču na percepciju informacija, jer se promotivni sadržaj može predstaviti kao novinarski i dovesti građane u zabludu.\nNajskuplji zaključeni ugovori:\nTanja Maksić, autorka i glavna istraživačica BIRN-a navodi da: „Netransparentna, nekontrolisana potrošnja javnog novca negativno utiče na ekonomsku održivost medija, a ujedno je i najefikasniji mehanizam meke cenzure“.\nKljučna preporuka tiče se uspostavljanja delotvornog zakonodavnog okvira koji bi ovaj tip finansiranja izveo iz „sive zone” i učinio ga transparentnijim. U očekivanju novog zakonskog rešenja, preporuka je da lokalne samouprave i javna/javno-komunalna preduzeća uspostave interne procedure i pravila kako bi osigurali fer i ekonomičnu potrošnju javnog novca, kao i naručivanje medijskih usluga koje ne narušava uređivačku nezavisnost.


McDonald's pronašao kupca za restorane u Rusiji - Portal 072info\nPopularni američki lanac brze hrane McDonald’s danas je saopćio da je započeo proces prodaje svojih restorana u Rusiji jednom od vlasnika licence u toj zemlji, nakon poslovanja dužeg od 30 godina, javlja Anadolija.\nSaopćeno je da je Aleksandar Govor (Alexander), koji upravlja s 25 restorana u Sibiru, spreman da kupi 850 ruskih McDonald’s restorana i upravlja njima pod novim imenom, a nije otkrivena prodajna cijena.\nKompanija je u ponedjeljak saopćila da će napustiti Rusiju nakon invazije na Ukrajinu.\n– Ugovor o prodaji podliježe regulatornom odobrenju i očekuje se da će biti zatvoren u roku od nekoliko sedmica – naveli su iz McDonald’sa.\nGovor, koji je vlasnik licence od 2015.godine, pristao je da zadrži 62.000 zaposlenih najmanje dvije godine pod jednakim uslovima kao i McDonald’s, kao i da im isplaćuje plate do zatvaranja prodaje.\nPrethodni članakMehmedović: EU mora eutanizirati zauvijek veliku Hrvatsku i veliku Srbiju, dvije Rusije na Balkanu\nSljedeći članakU SAD-u nestašica mlijeka za bebe, siromašne porodice najpogođenije


Tri miliona za sertifikaciju organske proizvodnje u Vojvodini - AgroSmart\nTri miliona za sertifikaciju organske proizvodnje u Vojvodini\nčetvrtak, 10. avgusta 2017.\nPokrajinski sekretarijat za poljoprivredu, vodoprivredu i šumarstvo raspisao je Konkurs za dodelu sredstava za sufinansiranje troškova kontrole i sertifikacije organske proizvodnje u 2017. godini na teritoriji AP Vojvodine.\nPredmet konkursa je dodela sredstava za sufinansiranje troškova kontrole i sertifikacije organske proizvodnje u 2017. godini.\nSredstava po ovom konkursu dodeljivaće se za sufinansiranje troškova kontrole i sertifikacije proizvoda dobijenih po metodama organske proizvodnje u 2017. godini koje rade ovlašćene organizacije koje za poslove koje obavljaju izdaju odgovaraju’i sertifikat.\nZa realizaciju ovog konkursa predviđeno je ukupno 3.000.000,00 dinara. Sredstva namenjena po ovom konursu predviđena su za sufinansiranje do 70 odsto od ukupnih troškova kontrole i sertifikaciju organske proizvodnje, umanjenog za iznos sredstava na ime poreza na dodatu vrednost. Maksimalni iznos koji se dodeljuje po jednoj prijavi je 100.000,00 dinara.\nPravo na podsticaje mogu da ostvare fizička i pravna lica koja su upisana u Registar poljoprivrednih gazdinstava i nalaze se u aktivnom statusu\nSredstva za podršku investicija po ovom konkursu dodeljuju se bespovratno. Isplaćivaće se nakon realizacije investicije, odnosno nakon što korisnik bespovratnih sredstava dostavi Sekretarijatu originalan račun (ne stariji od 01.01.2017. godine) i overen izvod banke o izvršenom plaćanju.\nPrijave za konkurs podnose se zaključno sa 24. novembrom 2017. godine.\nTekst konkursa može se pogledati ovde.\norganske proizvodnje sertifikaciju


Ljudi čekaju u redu da se prijave za beneficije za nezaposlene u Los Angelesu. (Foto: AP)\nBroj Amerikanaca koji su se prijavili za nadoknade za nezaposlene prošle nedjelje je skočio na rekordnih 3,28 miliona, pošto su striktne mjere za zaustavljanje širenja koronavirusa dovele do privremenog zatvaranja brojnih radnih mjesta. Ovim talasom otpuštanja vjerovatno će biti okončan dosadašnji trend – najveći rast zapošljavanja u američkoj istoriji.\nPrethodni rekord u broju prijavljenih za nadoknade za nezaposlene postavljen je 1982. godine, kada se u jednoj nedjelji prijavilo 695.000 nezaposlenih Amerikanaca, saopštio je Sekretarijat za rad.\nPredsjednik Federalnih rezervi Jerome Powell izjavio je u program Today na mreži NBC da su SAD “možda već u recesiji” ali da će napredak u kontroli širenja koronavirusa diktirati kada ekonomija može da se u potpunosti ponovo pokrene. Priznanje šefa Centralne banke o mogućoj recesiji prije nego što su je podaci potvrdili je neuobičajeno.\n“Čak i uz svijest o tome da su desetine hiljada kompanija teško pogođene mjerama za zaustavljanje širenja Covid-a 19, skok od 3,3 miliona u prijavama za nezaposlene je ipak šokantan”, izjavio je James Knightley, vodeći međunarodni ekonomista multinacionalne korporacije za bankovne i finansijske usluga ING Grupa.\n“Ovo je rekordna cifra, koja je izazvala jezu na finansijskim tržištima. Ako se takve brojke nastave u naredne tri ili četiri nedjelje, biće potrebna još veća fiskalna podrška, čak i novčana podrška Federalnih rezervi”, ocijenio je Quincy Krosby, ekonomista kompanije Prudential iz New Jerseyja.\nPoslije vijesti o rekordnom broju prijava za nezaposlene, vrijednost akcija jutros je skočila na otvaranju njujorške berze pošto investitori očekuju da će američka vlada donijeti nove mjere stimulisanja ekonomije.


"Mašinci" na plus devet - iKragujevac\nponedeljak, 02 mart 2015 10:50\nIako Raščani nisu u zadovoljavajućoj formi, očekivao se težak i neizvestan susret, imajući u vidu kakav su epilog imali prethodni okršaji ova dva rivala. Ipak, ispostavilo se na kraju da su Kragujevčani ovoga puta imali daleko lakši posao u odnosu na prošlogodišnje, kao i ovosezonski koji je pripao ekipi Raške.\nDa će bodovi otići za Kragujevac moglo se naslutiti već u četvrtom minutu kada je Brdar krunisao sjajnu akciju sa Cvetkovićem i doveo svoj tim u vođstvo. Sredinom prvog poluvremena “mašinci” su duplirali prednost, a egzekutor je bio Matović nakon uigrane akcije iz kornera. Ipak, dva minta pre odlaska na odmor Jovanović vraća neizvesnost i na asistenciju Borovića matira golmana Milićevića.\nU 23. minutu viđena je sigurno najlepša akcija u derbiju, a u listu strelaca upisuje se Popović omogućivši svojim drugarima lakši nastavak meča. Potvrda trijumfa stigla je u 30. minutu kada je Matović nakon odličnog solo prodora prevario Cvetića i po drugi put zatrežao njegovu mrežu. Do kraja susreta domaći su uspeli samo da ublaže poraz, a zasluge su pripisane Saviću koji je iskoristio odbijenu loptu nakon šuta Mutavdžića.\nObaveze u šampionatu nastavljaju se sledećeg vikenda kada će puleni Marka Gavrilovića ugostiti ekipu Partenona iz Smederevske Palanke. Međutim, pre toga sledi još jedan izuzetno važan dvoboj. U okviru prvog kola Kupa Srbije vodeći tim drugoligaškog Zapada ugostiće prvoligaški sastav Novog Pazara. To će sigurno biti veliki izazov za celokpuni tim Mašinca pošto će biti u prilici da u jednoj zvaničnoj utakmici odmeri snage za članom srpske elite. Ovaj duel na programu je u sredu od 20 sati i 30 minuta u sali Druge kragujevačke gimnazije.


Рубрика: Актуелно, Друштво Аутор: Срђан Марјановић 837 пута прочитано Датум: 15.12.2008 Одштампај\nU toku noći između 11. i 12. decembra nepoznati počinilac izvršio je provalu u crkvi Svetog Dimitrija u Vrbovcu, opština Kosovska Vitina.\n+++Provalu je prvi primetio kuvar narodne kuhinje koji je došao oko 7 časova ujutru. Prema nađenim tragovima vidi se da je provalnik preskočio preko zida koji se nalazi oko porte crkve, onda je krampom razvalio vrata crkve. Iz hrama je nestala manja količina novca a veći broj ikona kao i dva krsta su slomljeni ili oštećeni.\nTakođe su demolirana vrata na ulazu u pekaru narodne kuhinje koja je počela sa radom pre par meseci. Narodna kuhinja u Vrbovcu koja radi zahvaljujući akciji ”Jedana SMS za jedan obrok gladnima na Kosovu i Metohiji” ima 136 korisnika i nalazi se u porti crkve.\nOvaj događaj je bacio senku na priznanje koje je od strane Večernjih Novosti juče dodeljeno gospodinu Ivanu Kostiću, radniku narodne kuhinje, za humanitarni podvig godine. Kostić je specijalnu plaketu za humanost dobio kao višegodišnji radnik narodne kuhinje koju je osnovala Eparhija raško-prizrenska i kosovsko-metohijska za pomoć najugroženijim porodicama.\nOd početka rada prve narodne kuhinje 2001. godine koju je osnovala Eparhija u Prekovcu, opština Novo Brdo, Kostić je besprekorno, ne štedeći sebe, obavljao sve poslove vezane kako za rad kuhinje tako i za raznošenje humanitarne pomoći po čitavoj teritoriji Kosova i Metohije.\nNadamo se da će ovaj svetli primer Ivana Kostića biti na podstrek mnogima da pomognu svima kojima je pomoć potrebna.\n13. decembar 2008. 15:26\nVeoma kontradiktorna viđenja Vlade Srbije i njenih službenika iz Ministarstva Inostranih poslova, Ministarstva za Kosovo i Metohiju i ostalih sa jedne i međunarodne zajednice sa druge strane.\nOpet su moćnici u Dečanima dobri domaćini moćnim belosvetskim putnicima,\nopet državni sekretar za KiM Oliver Ivanović priprema kosmetske Srbe na “novu realnost”,\nopet se Srbi teraju da budu dobre komšije sa šiptarima koji ih ubijaju i tretiraju kao građane nižeg reda,\nopet je “šef Euleksa Iv de Kermabon došao u privatni posetu Pećkoj patrijaršiji, gde je sa sestrinstvom razgovarao o situaciji na Kosovu” . Ej u privatnu posetu da razgovara sa sestrinstvom manastira, a bivše predsednikova žena, monahinja nestala iz tog manastira pre neku nedelju bez glasa i traga.\nopet KiM radio (Dečanskih moćnika) izvešatva\nSve je isto samo nam se naš dragi Mitropolit Amfilohije promenio -na bolje ili na gore, pokazaće vreme.\nAgim Čeku i Soren Jesen Petersen tvrde da misija EU nije statusno neutralna\n14/12/2008 20:03; Priština; BETA\nNova realnost drugo ime za nezavisnost\nPriština – Bivši šef Unmika Soren Jesen Petersen izjavio je juče da Evropska unija nije neutralna prema statusu Kosova i kao glavni argument naveo da „22 od 27 članica EU imaju jasan stav o tome“.\n- Bilo je potrebno da se sačuva Rezolucija 1244 UN kao baza za misiju Euleks, ali realnost je drugačija. Kosovo je nezavisno i ništa ne može promeniti ovu realnost – kaže Petersen u intervjuu za Radio Slobodna Evropa na albanskom jeziku.\nOn ukazuje da generalni sekretar UN koristi „formulaciju „nova realnost“, zato što ne može upotrebiti rečnezavisnost, ali kada priča o ‘novoj realnosti’ radi se o nezavisnom Kosovu“. Petersen smatra da sever Kosova predstavlja problem sada, ali da će „ako Euleks radi za dobrobit svih građana Kosova, Srbi na severu shvatiti da je njihova budućnost na Kosovu“.\nAgim Čeku, bivši kosovski premijer i predsednik Socijaldemokratske partije Kosova, takođe tvrdi da Euleks ima jasne ciljeve, da poštuje Ustav Kosova i da ovako definisan ne može biti statusno neutralan. Čeku smatra da bi „institucije Kosova trebalo da što pre razgovaraju sa čelnicima Euleksa u oblasti policije i sudstva kako bi se definisali ciljevi misije EU. On je juče na konferenciji za novinare rekao da postoje „velike nejasnoće oko mandata i ciljeva Euleksa, ali i roka do kog će misija biti prisutna na Kosovu“. Čeku smatra da Unmik treba zameniti kancelarijom za vezu UN, kako bi pomogla učlanjenju Kosova u Svetsku organizaciju\nIVANOVIĆ: POPRAVITI BEZBEDNOST KONTAKTIMA SA ALBANCIMA\n18:45; 14.12.2008; BETA\nPEĆ – Državni sekretar Ministarstva za Kosovo i Metohiju Oliver Ivanović ocenio je danas da bezbednost na Kosovu nije loša i da Srbi „u kontaktima sa komšijama Albancima mogu da je poprave.\n„To ne treba potcenjivati, jer to nije izdaja srpstva”, rekao je Ivanović posle razgovora sa Srbima u povratničkim selima Ljevoša i Brestovik u opštini Peć. On je dodao da su Kosovska policijska služba i Euleks „dve snage na koje Srbi u takvim uslovima mogu da računaju”.\nIstakao je da je pored bezbednosti, zapošljavanje druga značajna tema za Srbe na Kosovu i dodao da za njih državna služba ne sme biti jedini oslonac. „Mora se nešto promeniti u svesti ovdašnjih Srba, pre svih povratnika. Nije moguće da svi rade u zdravstvu, prosveti i lokalnoj samoupravi i računaju na dvostruke plate i lak posao”, kazao je Ivanović.\nOn je dodao da država mora podsticajnim sredstvima pomoći da Srbi ostanu tamo gde su se vratili.\n„Svaka kuća mora da postane fabrika u kojoj će raditi članovi domaćinstva, jer u dugoročnom smislu oslanjanje na duple plate i socijalna davanja nije dobro”, rekao je Ivanović.\nParastos ubijenim srpskim mladićima bez zvaničnika\nPećka patrijaršija, Beograd – - Šef Euleksa Iv de Kermabon juče posle susreta u manastiru Pećka patrijaršija sa Oliverom Ivanovićem, državnim sekretarom Ministarstva za Kosovo i Metohiju u Vladi Srbije, najavio je mogućnost da misija EU na Kosovu otvori svoju kancelariju u glavnom gradu Srbije radi uspostavljanja bolje i potpunije saradnje sa vlastima u Beogradu, javlja KiM radio iz Čaglavice.\nPotrebne su nam veze sa svim zemljama u okolini kako bismo mogli da radimo zajedno i šire od Kosova, poput misija Europol, Interpol i ostalih – rekao je Kermabon novinarima tokom posete Pećkoj patrijaršiji.\nUpitan da li je za njega KiM nezavisna država, Kermabon je uzvratio da je „Euleks tehnička misija čiji je zadatak da uspostavi vladavinu prava“. On je objasnio da je došao u privatnu posetu Pećkoj patrijaršiji, gde je sa sestrinstvom razgovarao o situaciji na Kosovu. Kermabon, koji je istakao da mu je „važno da održi kontakt sa predstavnicima svih verskih zajednica na Kosovu“, juče je posetio i manastir Visoki Dečani.\nPre Ivanovićevog i Kermabonovog dolaska u manastiru Pećka patrijaršija juče je održan parastos šestorici srpskih mladića koje su pre 10 godina u pećkom kafiću „Panda“ ubila dvojica maskiranih, dosad neidentifikovanih napadača. Porodice i rodbina ubijenih pećkih srednjoškolaca Ivana Obadovića, Vukote Gvozdenovića, Svetislava Ristića, Zorana Stanojevića, Dragana Trifovića i studenta Ivana Radevića ističu da „osim gubitka najmilijih, ne mogu da se pomire ni sa činjenicom da ni posle deset godina ništa nije učinjeno da se otkriju počinioci ovog terorističkog akta“, prenosi KiM radio iz Čaglavice.\nIsti izvor navodi i da Kermabon nije razgovarao sa rodbinom ubijenih mladića, ali je pred novinarima izjavio da je „odgovornost do sada pripadala Unmiku i da će Euleks učiniti sve da se otkriju počinioci svih zločina na Kosovu“. Oliver Ivanović upozorio je da „ne treba previše verovati da će, posle ovoliko vremena, Euleks uspeti da rasvetli ovaj kao i druge zločine počinjene nad Srbima na KiM, ali da je dužnost države da na tu obavezu stalno podseća međunarodnu zajednicu“. On je posle sastanka sa porodicama ubijenih mladića izjavio da se „problemi Srba sa KiM rešavaju politički, kao i posetama čiji je cilj da ljudima uliju hrabrost da ostanu u Pokrajini“.\nIvanović je juče posetio i Srbe povratnike u pećkim selima Ljevosu i Brestoviku.\n« « Претходне вести: Traže od crkve da proda Kosovo\nНаредне вести: Srbine znaš li da si “genetski delikvent” » »


Samit G20: Razvijene zemlje se obavezale da će podstaći globalni privredni rast | Gde Investirati\nOdluka Velike Britanije da napusti Evropsku uniju “jača neizvesnost” za svetsku privredu i dodaje se na druge uzroke koji bi mogli da je poremete, naveli su danas finansijski zvaničnici grupe razvijenih zemalja G20 okupljeni u Čengduu, na jugozapadu Kine.\nPored Brexita, za svetsku privredu postoje i drugi jaki rizici i visoka finansijska nesigurnost, navodi se u dokumentu i dodaje da geopolitički sukobi, terorizam i priliv migranata i dalje komplikuju ekonomsko okruženje.\nMinistri finansija i guverneri centralnih banaka G20, na kraju dvodnevnog skupa takođe su želeli da pošalju i ohrabrujuću poruku, a obavezali su se da će podstaći usporen globalni privredni rast i braniti svetsku privredu od mogućih posledica Brexita.\nZemlje EU su “u dobroj poziciji” da se na dinamičan način suprotstave mogućim ekonomskim i finansijskim posledicama Bregxita, navodi se u finalnoj deklaraciji skupa.\nPredstavnici vlada su pozvali na bliskije partnerstvo Britanije i njenih evropskih suseda ako britanska vlada sprovede planove da napusti EU. Oni su rekli da je britansko glasanje da napusti EU poremetilo globalna tržišta ali da su preduzeli korake da ograniče taj uticaj.\nJoš i pre rezultata britanskog glasanja, G20 je pre tri meseca računao Brexit među pretnjama za svetsku privredu. Od tada je taj rizik postao konkretan i sastanak u Čengduu bio je pod senkom brojnih pitanja kako će se odvijati odvajanje Londona od Evrope.\nMeđunarodni monetarni fond je prošlog utorka smanjio svoja predviđanja za svetski privredni rast za 2016. i 2017, i upozorio da bi produžena neizvesnost oko Bregxita mogla da dovede do još drastičnijeg usporavanja privrede.\nNa margini skupa G20 visoki zvaničnik američkog ministarstva finansija je rekao da je jasno da pregovori o Brexitu neće da se završe za nedelju dana ili čak za mesec dana, i da je to proces koji će mnogo duže trajati.\nOn je dodao da bi moglo da bude jako destabilzirajuće za poverenje privrednih aktera ukoliko bi se ti pregovori pretvorili u veliku konfrontaciju dve strane.\nNovoimenovani britanski ministar finansija Filip Hamond učestvovao je na sastancima u Čengduu s namerom da ublaži opštu neizvesnost i da razgovara sa svojim kolegama.\nU finalnom dokumentu se pozivaju zemlje da iskoriste sva moguća sredstva da podstaknu privrednu aktivnost i pojačaju potrošnju za infrastrukturu.\nPrevious Svetske berze: Cene akcija rastu, čekaju se rezultati "stres testova" evropskih banaka\nNext Benjamin Powell: Srbija može dostići rast na način kao i svaka druga zemlja u svetu\nTags G20globalni privredni rast\nSrbija, BiH i S.Arabija formirale komitet za povećanje trgovinske razmene tri zemlje\nSaudijska Arabija, Srbija i Bosna i Hercegovina danas su u Rijadu formirale zajednički trilateralni komitet koji se bavi kreiranjem i praćenjem aktivnosti vezanih za povećanje trgovinske razmene i realizaciju saudijskih


Otvoren centar posvećen Linkolnu\nPosetioci Centra za obrazovanje i liderstvo, koji je posvećen Abrahamu Linkolnu\nFordovo pozorište u Vašingtonu, otvorilo je novi Centar za obrazovanje i liderstvo. U središtu rada centra je predsednik Abraham Linkoln, koji je vodio Sjedinjene Države tokom Građanskog rata 1860-ih. Linkoln je ubijen samo nekoliko dana po završetku rata, dok je gledao predstavu u Fordovom pozorištu. On se smatra jednim od najvećih američkih predsednika.\nU Fordovo pozorište svake godine dođe oko 750 hiljada posetilaca – da vide ložu u kojoj je ubijen predsednik Linkoln. Sada mogu da pređu ulicu i vide kuću u kojoj je izdahnuo, a potom odmah do nje i centar. Deset metara visoka kula od sedam hiljada naslaganih knjiga o Abrahamu Linkolnu, pokazuje trajno interesovanje za njega. Kustoskinja Trejsi Avant kaže da je o Linkolnu napisano više knjiga nego o bilo kom drugom Amerikancu.\n„On i dalje oduševljava i ljudi iz svakog naraštaja kao da redefinišu značaj koji Abraham Linkoln ima za njih.“\nCentar poseduje i neke predmete, kao što je ručka sa predsednikovog kovčega i kićanka kojom je bio ukrašen. Među eksponatima je i maketa voza kojim je prenet kovčeg sa njegovim posmrtnim ostacima i staje u kojoj je ubijen Linkolnov ubica, Džon Vilkis But. Tu su i interaktivni eksponati koji su impresionirali Čarlija Duera.\n„Mislim da je ovo veoma dobro, visoka tehnologija za Abrahama Linkolna.“\nTrejsi Avant kaže da je jedan od razloga za otvaranje centra bilo da se odgovori na pitanja posetilaca o predsedniku.\n„On je i za nas danas veoma relevantan, tako da smo hteli da ljudi odu sa većim razumevanjem onoga što Abrahama Linkolna čini relevantnim i danas i zahvaljujući čemu je postao toliko omiljen predsednik.“\nGrađanski rat je počeo kada se 11 južnih država, poznatih kao Konfederacija, odvojilo od severa zbog državnih prava, uključujući ropstvo. Linkoln je 1863. proglasio kraj ropstva. Dve godine kasnije, Jug se predao i Sjedinjene Države su sačuvane. Trejsi Avant kaže da je predsednik Linkoln bio poštovan, bez obzira što je bio kontroverzan.\n„To ima mnogo veze sa njegovim liderskim stilom, njegovom ličnošću i idejama za koje se zalagao. Činjenica je da je mogao da razume obične ljude, jer je i sam imao skromno poreklo.“\nAleks Volton veoma ceni ono što je predsednik uradio.\n„Rekao bih da je morao da rešava mnoštvo problema i mislim da to niko ne bi uradio bolje od njega.“\nU centru su predstavljeni i američki predsednici i svetski lideri koji su citirali reči predsednika Linkolna o temama kao što su hrabrost, jednakost i trpeljivost.\n„Njegovi tekstovi obuhvataju uistinu velike ideje, zalagao se za važne teme, a pisao je elegantnim, ali veoma jednostavnim stilom, koji u to vreme u stvari nije bio uobičajen.“\nHenri Krenston kod kuće, u Engleskoj, uči o predsedniku Linkolnu.\n„Nešto što mi je bilo najinteresantnije je poštanska marka sa njegovim likom - izdata u Gani.“\nVendi Tejlor je oduševljena centrom.\n„Dopada mi se način na koji podstiče ljude da razmisle o nekim vrednostima za koje se Linkoln zalagao, da bi svet u kojem žive postao bolji.“\nDa bi se to naglasilo, centar je pripremio i video snimak običnih Amerikanaca koji citiraju principe za koje se predsednik Linkoln borio.


Uterivanje advokata u zakon - Istinomer\n„Nacrt zakona o advokaturi uskoro će biti završen i ući će u proceduru tokom maja (2010.).“\nGovoreći o nacrtu novog zakona o advokaturi, ministarka pravde je u aprilu najavila njegov brzi završetak i ulazak u skupštinsku proceduru već tokom narednog meseca.\n„Ovim zakonom unaprediće se položaj advokata u Srbiji, sloboda njihove profesije biće naglašena, ali će biti preciznije definisana i odgovornost advokata, što će biti korisno za građane, ali i same advokate.“\nMeđutim, kada je izneti rok probijen, ministarka se ponovo oglasila istim povodom. Ona je istakla da zakon o advokaturi ne kasni zbog Ministarstva pravde „već zbog advokatskih komora Beograda i Srbije, koje još od decembra ne uspevaju da se dogovore o tekstu zakona“.\n„Očekujem da Advokatska komora kojoj smo poverili taj posao okonča rad. Predlog će tokom leta biti prosleđen u skupštinsku proceduru.“\nBlic, 25. 6. 2010.godine\nStruka je i narednih meseci nastavila da negoduje zbog novog zakona, pa je tako njegovo usvajanje prolongirano za 2011. Ni tada nije išlo glatko, pa su krajem februara čak započeli i štrajk zbog njega.\n„Beogradski advokati traže promenu odredbi zakona prema kome država određuje organe komore, njihovo funkcionisanje i trajanje mandata.\nAdvokati su takođe nezadovoljni odredbom koja predviđa osnivanje Advokatske akademije, kao i uvođenjem obaveznog osiguranja za advokate, radi zaštite građana od eventualne štete.“\nTanjug, 2. 3. 2011. godine\nZakon je, na kraju, usvojen u maju, ali 2011. godine. S obzirom na to da ministarstvo objektivno nije krivo za kašnjenje zakona, izjavu ministarke ocenjujemo sa „skoro ispunjeno“.\npravosuđe zakon advokati


Srbija jedan od potpredsednika naredne Konferencije UN o promeni klime\n► Srbija jedan od potpredsednika naredne Konferencije UN o promeni klime\nFoto: Beta / Ministarstvo zaštite životne sredine\nSrbija je danas u Madridu izabrana za jednog od potpredsednika Konferencije Ujedinjenih nacija o promeni klime COP 26, i u tom svojstvu učestvovaće na zasedanju 2020. godine u Glazgovu, saopštilo je Ministarstvo zaštite životne sredine.\nNa zatvaranju konfrencije strana potpisnica UN konvencije o promeni klime COP 25 danas u Madridu Srbija je izabrana i za člana Biroa Konvencije u ime Istočnoevropske grupe zemalja, dodaje se u saopštenju.\nKonferencija COP 25, pod nazivom "Vreme je za akciju", bila je posvećena narednim ključnim koracima u borbi protiv klimatskih promena, operacionalizaciji odredbi Sporazuma iz Pariza i podsticaju na globalne i nacionalne klimatske akcije smanjenja emisija gasova sa efektom staklene bašte.\nKako je na skupu odlučeno, sve zemlje moraće da objave nove obaveze o smanjenju emisije štetnih gasova do sledeće Konferencije COP 26, 2020. godine u Glazgovu.\n"Konferencija je završena kompromisnim dogovorom i odlaganjem ključne odluke o regulisanju globalnog tržišta ugljenika za iduću godinu. Postignut je sporazum o ključnom pitanju jačanja globalnih obaveza za smanjenje emisija gasova sa efektom staklene bašte", navodi se u saopštenju.\nRSE: Žičana ograda do graničnog prelaza Srbije i Severne Makedonije\nU velikom delu Evrope preovladava ogromno neznanje o načinu prenošenja polnih bolesti, a jedan od razloga za takvo stanje je činjenica da nedovoljan broj ljudi govori o kontracepciji i seksu...